WOS Pahayagang pangkultura na inilalathala 


ng Artista at Manunulat ng Sambayanan (Armas) 


Nilalaman 


"Bakit Ko Naman Isasara ang Pinto Ko sa Inyo?" 


Wala na kuno'y NPA? (2021) 


Maikling kwento: Ang Pagtatagpo sa Hangganang Larangan 
Ang mga Tula sa Kanayunan Ay mga Tula ng Digmang Bayan 


OPKAT sa Gitnang Luzon 
Yin-Yang 

For We Are the People's Army 
Ang litnum at ang gera 
Matematika ng Kusina 

Anghel Dela Guwardia 

Lupang Ninuno, Ipaglaban 
Todtod: Tatama rin ako! 

Nang Magbangon ang mga Api 
Maikling kwento: GM, Kasal, TO 
Maikling kwento: Semana Santa 
Maikling kwento: Dagli 
Maikling kwento: Sa Dulo ng Baryo 
Sa Aking Paglisan 

Ang aming Pagtanggap 

Kung hindi ako naging komunista 
Anibersaryo 

Pasintabi sa Milenyal 

Alay sa Catbalogan 10 
Tagapangulong A.L. 
Pinag-aralan Niya ang Buhay 
Para kay Ka Denver 

Hindi malilimot 

Babaeng Gerilya 

Maikling kwento: Tatak Wong 


100 
102 


Maikling kwento: Mga Inapo ng Araw 

Maikling kwento: Bahay ni Lyka 

Pagkatapos ng lyong Pulong 

Sinumpaang salaysay para sa hukuman ni Raymond Manalo 
Komiks: Ano ang gagawin para hindi maipit sa ECLIP? 
Kina Marlon at Christopher na aking Kababata 

Daang hanter 2 

Kanta: Traydor 

Maglingkod nang walang-pagod! 

Reminders 

Kung sakali 

Dibuho: Mga mukha ng rebolusyon 

Landas 

Maghimagsik 

Pasasalamat 


106 
109 
112 
114 
116 
117 
119 
122 
127 
128 
130 
131 
137 
141 
142 


Paunang Salita 


Makatarungan ang matagalang digmang bayan. Hindi ito susulong, magkakamit 
ng mga tagumpay o makababangon mula sa mga kahinaan, kung hindi ito puspos 
ng katwiran. Kung hindi ito makatarungan, hindi ito lalahukan at tatangkilikin ng 
ilan nang salinlahi ng mga magsasaka, manggagawang bukid, manggagawa at mga 
petiburges na yumakap sa hangarin ng paglaya at bumagtas sa landas na puno ng 
sakripisyo at kahirapan. Kung wala itong katwiran, matagal na itong nagupo. 


Kung pakikinggan ang kaaway, deka-dekada nang nagapi/nagagapi/magagapi na 
ang armadong kilusan. Ipinagmamalaki nito ang dami ng bombang naihulog at 
mga bala ng kanyong inasinta sa mga katawan. Pero madalas, hindi sa mga 
armado at may kapasidad lumaban kundi sa mga magsasaka, kanilang mga ina at 
ama, mga bata at sanggol at di miminsan, sa mga nakapastol na kalabaw sa 
parang. Mula sa pagdanak ng kanilang dugo, umuusbong ang bagong mga 
mandirigma na mas matapang, mas makatwiran at mas determinadong lumaban. 


Ito ang dahilan kung bakit sa 55 taong pag-iral ng armadong kilusan, lagpas 
pitong presidente at di mabilang nang mga kampanya ng pagkubkob at 
supresyon, hindi ito nagapi/nagagapi/magagapi. 


Walang hukbo, gaano man kalaki o kasopistikado, ang lubos na makadudurog sa 


hukbong may makatarungang ipinaglalaban, umuusbong at kinakalinga ng 
malawak na masang inaapi at pinagsasamantalahan. 


Pambungad 


Ang koleksyon na ito ng Ulos ay pumapaksa sa pagkamakatarungan ng armadong 
paghihimagsik ng mamamayang Pilipino. Laman nito ang bago at lumang mga 
obra ng mga Pulang mandirigma at mga kasapi ng Partido at organisasyong masa 
na direktang kalahok sa armadong paglaban. Ilan sa mga ito ay nailathala na sa 
mga publikasyong panrehiyon. 


Binubuksan ang koleksyon ng tulang "Bakit Ko Naman Isasara ang Pinto Ko sa 
Inyo?" na nagtampok ng katwiran ng isang magsasakang malaon at malalim na 
sumusuporta sa hukbo sa kabila ng panggigipit ng militar. Ipinakita nito bakit 
hindi kailanman matatalo ang mahigit limang dekadang paglaban. 


Sa tulang “Wala na daw NPA?” sinagot ang taun-taong pagmamayabang ng 
reaksyunaryong hukbo na nadaig nito ang hukbong bayan. Pabirong sagot nito: 


Sus, basaha! (Sus, pakibasa!) 
Sa ngalan pa lang daan- (Sa pangalan pa lamang-) 
NaPA man! (Meron pa!) 


Kinikilala ng sinumang totoong taktisyan ng gera na mahirap, kundiman 
imposibleng gapiin ang isang gerilyang hukbo. 


Sa magkatambal na kwentong “GM, Kasal, TO” at “Semana Santa,” pareho mula sa 
Bagong Hukbong Bayan sa Surigao del Sur, inilarawan ang buhay-at-kamatayang 
pakikibaka ng mga rebolusyonaryo. 


Sa “GM, Kasal, TO,” ni Kasamang Lino, maaksyon niyang ikinwento ang 
pagdaraos ng dalawang magkasunod na taktikal na opensiba ng isang platun ng 
Pulang mandirigma noong 2020 laban sa dalawang target militar na lubos na 
nagpahirap sa mamamayan sa kanilang eryang kinikilusan. Ipinamalas ng platun 
ang mataas na diwang palaban at disiplina, gayundin ang demokrasyang 


dumadaloy sa loob ng hukbo, sa pagpapatupad ng mga gawaing militar. Naipakita 
ni Ka Lino ang krusyal na ambag ng masa sa paglulunsad ng armadong 
pakikibaka. 


Ang “Semana Santa” ay kwento ni Kasamang Ju, isang babaeng medik ng platun 
ng BHB na kumikilos sa magkakalapit na bayan sa Agusan del Sur at Surigao del 
Sur. Isa siya sa mga nakaranas ng magkakasunod na panganganyon noong 2019 
na sinundan ng mga depensibang aksyon sa recovery area. Dumanas siya ng 
pagbaba ng kumpyansa sa masa at ang motibasyon na magpatuloy. Ngunit sa 
tulong ng mga kasama at mga medikal na propesyunal, gayundin ng sariling 
pagsisikap, unti-unti niyang nalampasan ang krisis na ito at naunawaan ang 
kahalagahan ng pagtitiyaga. Hanggang ngayon, patuloy na ginagampanan ni Kas 
Ju ang kanyang tungkulin sa loob ng BHB. 


Ang mga Tula sa Kanayunan ay mga Tula ng Digmang Bayan ay pwedeng ituring 
na isang pasakalye kung saan ipinahayag ng manunula na ang magbabasa na ang 
“bahalang umunawa.” Anito, 


Demokratikong Rebolusyong Bayan 
Iyan lang ang 

aming kayang i-tula 

Pagkat iyan lamang 

ang buhay at kamatayan 


Ng isang pulang Mandirigma. 


Pero ang totoo, kaya ng bawat mandirigma ang humugot sa kanyang kaloob- 
looban para sumulat ng mga tula, kanta at kwento para salaminin ang kulay at 
sigla, tagumpay at hinagpis ng pag-aarmas, at ang buhay-at-kamatayang 
pakikibaka ng masa at hukbong bayan. Mula sa panlipunang usapin, tulad ng 
pyudal na pagsasamantala sa kanayunan sa tulang “Todtod: Tatama rin ako!” at 
mga partikular na tungkulin, tulad ng nasa tulang “Matematika sa Kusina,” kaya 
niyang lumikha ng rebolusyonaryong literatura. 


Kaya niyang bigyan ng boses ang poot na nadarama sa tuwing nakababalita ng 
pagdurusa ng masa. Halimbawa nito ang tulang “Sinumpaang Salaysay para sa 
Hukuman ni Raymond Manalo” na isinulat noong nagsisimula pa lamang ang 
kaso laban kay Jovito Palparan. Ani ng kasamang sumulat: 


Nang mabasa ko ang nasabing salaysay; 
Nanginig ang buo kong katawan 

Wala pang nagpaantig sa akin sa nakaraan 

Ni mga trahedhang animo'y kagimbal-gimbal 
Sorpresang atake ng kaaway o pagkabihag man. 


Lalong kagimbal-gimbal, na pagkalipas ng 14 taon matapos isulat ang tulang ito, 
ipinawalangsala ng korte si General Palparan, berdugo sa likod ng pagpapahirap 
kay Raymond Manalo. 


Kayang isalin ng Pulang mandirigma sa mga salita at obra ang kanyang mga 
saloobin at pagkilala sa samutsaring sakripisyo na kailangan sa pagrerebolusyon. 
Sa tulang “Sa Aking Paglisan,” nagpaalam ang isang ina sa bago niyang silang na 
sanggol. 


Pag-iwan sayo'y hindi madali 

Sa bawat iyong paghikbi 

Labis ang aking pighati 

Buhay man ang ialay, at inalay na, ng maraming martir. Pagpupugay sa tulad nila 
ang tulang “Sa Gubat na Yaon,” na alay sa Catbalogan 10 at sa “Babaeng Gerilya” 
na inialay ng manunulat sa kanyang “pinunong amazona at sa lahat ng matitikas 


at magigiting na rebolusyonaryong babae.” 


Sa kwentong “Tatak Wong,” ipinakilala si Ka Wong, isnayper, kumander, magiting 

na mandirigmang pinatay habang nasa kustodiya ng kaaway, labag sa mga batas 
ng digma. Kasama niyang brutal na pinatay ang mag-asawang kumander at 
duktor ng hukbong bayan na maihahalintulad sa piksyunal na karakter nina Yoo 
Shi-jin at Kang Mo-yeon na “Mga Inapo ng Araw.” 


Ang “Koleksyon ni Arka” ay serye ng mga portrait o mga iginuhit na mukha, gamit 
ang papel at bolpen, bilang pagpupugay ng isang mandirigma sa South Central 
Negros sa mga upisyal at kadre ng Partido na namartir nitong nakaraang mga 
taon. 


Kung gaano pinagpupugayan ang mga martir, siya ring kinamumuhian ng mga 
mandirigma ang mga nagtaksil sa bayan. Kinutya sila sa kantang “Traydor” bilang 
mga demonyo at “peste sa sakahan” na “duwag sa sakripisyo at kahirapan.” 


Mula sa sulat- at guhit-kamay na e-zine ang komiks na ang “Ano ang dapat gawin 
para hindi maipit ng ECLIP?” Ginamit ng mga kasama sa Central Luzon ang 
pormat na e-zine para mabilis na makapaglathala ng mga kwento, tula at iba pang 
literatura sa kalagayang mahirap ang ibang pormat ng distribusyon. 


Sa huli, simpleng inilahad sa tulang “Maghimagsik” kung para saan ang 
paghihimagsik. Anito: 


Para sa kalayaan, Maghimagsik! 
Para sa katarungan, Maghimagsik! 
Para sa kasarinlan, Maghimagsik! 
Para sa kaunlaran, Maghimagsik! 
Para sa karapatan, Maghimagsik! 


Para sa bayan, Maghimagsik! 

Bakit Ko Naman Isasara 
ang Pinto Ko sa Inyo? 


ni Fernando Casibio 


"Mga kasama, pagpasensyahan n'yo na,' agad na salubong 
sa mga Hukbong 'di pa man nakapapasok lahat sa silong, 
"at ako laa'y talagang binalaan na ni Kapitan Mando: 


‘wag na muna kayong patuluyin dine sa bahay ko. 


"Ano't pangalan ko raw ay kuha na sa kampo, 
at pookan nami'y ipinamarali na sa ibang baryo. 
Nagpapatuloy daw anya ako ng mga katulad n'yo! 


Ano ba naman sa mata ng Diyos ang s'yang kasalanan ko?" 


"Ay, ano raw ho baga ang s'yang pangyayari?" 
usisa ng kasamang agad nilang pinagkape. 
"Ay, paano'y alala baga ninyo nang muntik dineng magpang-abot? 


'Di ga't limang minuto ang layo namin sa inyong gulod? 


"Mainam at agad naisip ng anak ko na tumawag, 
nang ang nagdatingang mga sundalo'y sa inyo maiulat. 
Habang ako? Ay, hangos! Kaagad, kumot ang aking hanap 


para maitaklob sa mga naiwang pa-charge dine't 'di sumambulat!" 


"S'ya nga. Gay-on na nga ho ang aming pasasalamat! 
At kung ‘di ho sa paabot n'yo'y baka sa putukan napamulat! 


Kaagad naman hong kumalas ang mga kasama nang umagang ‘yon, 


paliwanag ng Hukbong iniligtas ng gay-ong pagtulong. 


"Pero mabanggit ko lamang din tungkol sa mga sundalong 'yan - 
Ni hindi ako kausapin ng direkta't harapan! 
Ipinagtanong na kayo sa pookan maliban lamang sa amin. 


Aba'y tila baga gustong ang takot sa aki'y maitanim. 


Nang 'di kayo nahagilap ay saka lamang ako tinungo, 
pero para lamang pala mag-iwan ng panduduro. 
Aba'y sabi'y "Sa susunod hong kami'y mapalaban 

sa maalin sa mga gulod sa inyong kapaligiran 

ay tiyak hong kayo ang aming babalikan, 

dahil alam naming kayo ang nag-aalaga sa mga 'yan." 
Saka nag-alisan ang mga hayop, maiinit ang ulo - 


Aba'y nambali pa nga ang dyip n'yan ng aming mga tubo! 


Paroon naman agad ako sa inyong pinagpuwestuhan, 
at kako'y maimis ang anumang bagay na inyong naiwanan. 
Taklis ang aking gulok, sinimulan kong tabasan 


ang sukal nang maikubli ang paldas ng hinimpilan." 


Tila halos maluha ang Hukbo sa pakikinig 
dahil pa sa pagtitiwala at galak, higit pa sa takot at galit. 
At muli, babang-loob na nagpuna sa kanilang mga kahinaan, 


at nagpasalamat sa muling pagkakaligtas sa labanan. 


"Kaya nga rin ho sana'y 'di na muna kami rine magtitipon; 
nga laa'y said na ho sadya ang karga ng aming mga selpon. 
Ay, hindi ho naman aaring sa ating masa'y 'di makapag-alam 


ng kalagayan sa mga baryo para sundalo'y maiwasan. 


"Kanipisan na rin ho ng dalang panustos ng mga kasama. 
Ay, baka ho sunod na makapabili'y sa tawid-bayan pa. 
Kaya't nakahihiya man hong lubos at tunay, 


talagang sa pasuyo lamang mapahahaba ang aming buhay." 


"Mga kasama, pagpasensyahan n'yo na,' ulit ng matanda, 
"at talagang sa kampo'y mainit na 'ko sa kanilang mata. 
Aba't 'yang Piptinaynt ng Armi'y 'di maalam mangilala, 


at pa'no'y kahit anak ko, pinagbibintangan na't may banta! 


"Ngunit d'yan sa katapat nami'y may paninda silang bigas. 
Baka kahit paano'y may kaunti ring nudels, kape, asukal, sardinas. 
'Pag naiayos na ni misis ang mga pa-charge n'yo'y ipakikisuyo natin. 


Hayaan n'yo na 'yan sa amin, at mukhang 'di pa kayo nakakakain." 


'Di magkamayaw ang pasasalamat sa bawat pananalita 
ng mga Hukbong dahil sa masa, muling makatatawid sa dalita. 
At habang hinahainan ng kadyos na binulanglang, 


'di napigilan ng isa ang itanong: "Maigi ho't ayos pa rin laang?" 


Nakangiting may lumanay ang masa nang tumugon: 
"Ay, oo nga. E ano't magagawa ba naman namin sa inyo 'yon? 
Maging si Kapitan nama'y hindi naman nahintakutan. 


Aari nga raw kayong mag-charge. Mag-iingat laang. 


"Sa totoo laang, utoy, kainaman na ng inihigpit kaysa dati, 
pero wala sila ni ebidensya! At wala akong ginagawang mali! 
Kaya't hangga't nabubuhay ako, buhat ng pamilya ko, 

at ang lupang ipinaglaban natin dine sa aming sityo, 

ika ko nga rin minsan mismo kay Kapitan Mando, 


"Bakit ko naman isasara ang pinto ko sa inyo?" 


Wala na kuno’y NPA? 


Sige’g balik-balik 

Ang kaaway 

Sa law-ay 

Nga balaybay 

Nga dyutay 

Na daw ang pulang hangaway. 
Pero sipyat sila 


Sa kanunay. 


Siguro wala, 
Pero may kinatuhay. 
Kay ang NPA, wala. 


Wala’y pangalan, pero daghang nailhan. 
Wala'y balay, pero daghang kapuy-an. 
Wala'y bakat, pero layo'g maabtan. 
Wala'y adres, pero daghang natultulan. 


Wala'y sweldo, pero daghang trabahuan. 
Wala'y propesyon, pero daghang nahibaloan. 
Wala'y gahod, pero sadya ra man. 


Wala sa pamilya, pero daghang amahan ug inahan. 


Pero kung muingon sila, 
Nga wala na'y kauban 
Dili kapatihan. 


Wala na kuno’y NPA? 
Sus, basaha! 

Sa ngalan pa lang daan- 
NaPA man! 


Basta ang katawhan, 
Padayong gihimuslan, 
Mudaghan 


Wala na raw NPA? 


Pabalik -balik 

Ang kaaway 

Na pangit 

Sa bahay-bahayang 
Maliit 


Nagkukunwaring mga Pulang mandirigma. 


Pero bigo sila 
Palagi. 


Siguro wala, 
Pero may pagkakaiba. 
Dahil ang NPA, wala. 


Walang pangalan, pero maraming kilala. 
Walang bahay, pero maraming 
natutuluyan. 


Walang bakas, pero malayo ang nararating. 


Walang adres, pero maraming naaabot. 
Walang sweldo, pero marami ang 
pinagtatrabahuan. 


Walang propesyon, pero marami ang alam. 


Ug dili mapugngan 

Ang NPA, 

Ang tinuod nga sundalo sa katawhan. 
Kay kung wala 

Ang NPA, 

Wala sa bisag unsa 


Ang katawhan. 


Walang ingay, pero masaya pa rin. 
Wala sa pamilya, pero maraming mga ama 
at ina. 


Ngunit kung sasabihin nila, 
Na wala nang kasama 
Ay hindi kapani-paniwala 


Wala nang NPA? 

Sus, basahin! 

Sa pangalan pa lamang-- 
NaPA man! (Meron pa!) 


Hanggang ang mamamayan, 

Patuloy na pinagsasamantalahan, 
Dadami 

At hindi mapigilan 

Ang NPA, 

Ang tunay na sundalo ng sambayanan. 
Dahil kung wala 

Ang NPA, 

Walang anuman 

Ang mamamayan. 


Ang Pagtatagpo sa Hangganang Larangan 


"Nakakagulat pero nakatutuwang pangyayari." Ito ang masayang pagbabahagi ni 
Ka Hunan sa mga kasama. Sino ba ang makalilimot sa araw na iyon? 


Maaga pa ay binagtas na nila Ka Raur ang masukal na logging road papunta sa 
oblagang iyon. Kinakabahan man siya pero pumupusta ng kanilang buhay ang 
mga masa na samahan sila para patotohanan ang kanilang sinasabi. Si Ka Vira, 
dating NPA noong maagang bahagi ng dekada nubenta at sinasaligang aktibista sa 
baryo, si ka Arto na tubo talaga sa lugar na iyon at nirerespeto ng taumbaryo, at 
tatlo pang residente ang kasama nila. 


Dalawa lang sila ni ka Binro. Itak at icom lamang ang kanilang dala. Sadyang hindi 
sila pinadala ng mga kasama ng baril para hindi maalerto 


ang kanilang pupuntahan. N 


"Sigurado kami, mga kasama sila!" Walang 


pagdadalawang loob na sabi ni ka Vira. 


"Magagalang sila sa pananalita. Nanggagamot at nagbibigay ng pag-aaral. 
Lumalahok din sa gawaing produksyon ng masa. Binabadyet din nila ang kanilang 
pagkain. Masinop at malinis sila sa pagbabase," dagdag pa ni ka Arto ng sabihin ng 
mga kasama na "baka naman mga army yan na nagpapanggap." 


Karaniwan nang ginagawa ng 84th IB o ng Ist IB ang pagpapanggap na NPA sa 
pag-aakalang malilinlang nila ang masa. Pero kahit anong panggagaya nila sa 
kasuotan ng NPA at pagbibigkas nila ng mga terminong pulitikal, hindi 
nakaliligtas sa mapanuring mata ng masa ang kanilang kagaspangan, kawalang 
tiyaga sa pakikipagtalakayan, at pagkainip sa mahirap na pamumuhay ng masa. 
Hindi sila makatiis na hindi makapag-ulam ng karne, uminom ng alak at 
mangkursunada sa kababaihan. 


"Sigurado kami na NPA din sila." Paulit-ulit na sinasabi ng masang kanilang 
kaharap. Sila Ka Ruar ang nakatalagang yunit ng NPA ng rehiyon ng Gitnang 
Luzon sa erya na iyon. Wala din naman silang natanggap na pabatid mula sa ibang 
rehiyon na may mga kasamang umaabot doon. Halos pitong taon na ang 
nakalipas mula ng nakadaop nila ang mga kasama sa hangganan ng larangan. 


Sina Ka Ruar at Ka Binro ang naatasang pumunta. Kabisado nila ang tereyn at mga 
masa sa erya sakali mang mga militar nga ang mga iyon na nagpapanggap. 


Nauna sina Ka Vira ng ilampung metro sa oblagan ng mga kasama para ipabatid 
na may kasama silang mga NPA din. Tulad nina Ka Ruar, "baka panggap ang mga 
yan, ang agad na reaksyon nina Ka Hunan. Anu't anuman, nag-alerto na rin ang 
mga kasama. 


"Kung panggap yan, ang lakas naman ng loob nilang pumunta dito," sa loob-loob 
ni Ka Yenan. 


Taktak ang pawis sa magkahalong kaba at eksaytment nina ka Raur at Ka Binro. 
Napansin agad nila na mataas ang alerto ng mga kasamang nasa harapan. Suot 
lahat ang amo belt at mahigpit ang hawak sa baril. Ang masa namang kasama nila 
ay agad na nilapitan ang mga kasama at masiglang sinasabi na "mga kasama sila." 


Nang magkalapit na, agad na inalok ni Ka Ruar ang kamay para magpakilala, na 
sinalubong naman ng mahigpit na pakikipagkamay ni Ka Hunan. Sumilay ang 
mga ngiti at umaliwalas ang mukha ng mga nakapaligid na mga kasama at masa. 


"Paano kayo napanatag na kasama nga kami?" tanong ni Ka Binro habang 
nagkakape. "Kilala at tiwala kami sa masang kasama ninyo. Maliban doon, may 
garter pa sa binti ang parkang suot ninyo, sagot ni ka Yenan. Sabay pang 
napatingin sa kanilang parka sina Ka Ruar at Ka Binro, habang hagalpakan naman 
sa tawa ang mga kasama. 


Kinabukasan, nagtagpo at nagdaop ang mga kasama sa hangganang larangan ng 
Gitnang Luzon at Timog Katagalugan. Ilan sa kanila ay dati nang magkakilala, 
nagkasama sa ilang pag-aaral at pagsasanay. Marami ay noon lamang nagkita 
pero parang dati nang magkakakilala. Sa maiksing panahon ay nagsama-sama sila 
para magbahagian ng mga lagom na aral, magpalitan ng mga kaalaman at 
nagkaisa kung paano magkakatulungan sa harap ng sitwasyong militar at paano 
ipagpapatuloy ang gawaing pampulitika. At nang dumating ang sandali ng 
pagpapaalam sa isa't isa, parehong yunit ay mataas ang rebolusyunaryong 
optimismo sa muling pagkikita, sa mas pinaigting na pagsusulong ng digmang 
bayan. 


Mayo 18, 2023 
Ming Pagbutlak 


Tipikal na tula 
ng Pulang Mandirigma 


Ay mga tulang 

mabilis na nililikha 

Kung may pangangailangan 
o pangyayari 

Lalarga lahat 

pati di makata. 


Walang sukat, 

walang tugma 

Sa iglap isinusulat, 
pangahas sa ideya 
Walang pakundangan 
sa porma 

Basta sa sustansya 


ay sagana. 


Saka na ang kritik 
pagkatapos ng programa 
Ang tiyak, 

lahat ay masaya 
Palakpakan, 


lalo na ang masa. 


Ang pagtula sa kanayunan 

ay pag-aaral lumangoy 

Kung nasa tubig na, 

walang hinihinging kondisyon ni 
konsentrasyon 

Sapat nang alam ang tema, 
aabante na 

kaya 

Kayo na ang bahalang umunawa. 
Demokratikong Rebolusyong Bayan 
Iyan lang ang 

aming kayang i-tula 

Pagkat iyan lamang 

ang buhay at kamatayan 

Ng isang pulang Mandirigma. 


OPKAT sa Gitnang Luzon 


OPKAT? UPCAT? UP College Admission Test? Naku hindi po. Walang eksam dito 
para makapag-aral. Walang enrolment. Walang rangking. Walang bayad. 


Dito sa loob ng New People's Army-Gitnang Luzon, araw-araw ay may 
makabuluhang talakayan. Ito ang ORAS PARA SA KAUNTING TALAKAYAN o 
OPKAT. 


Ito ay impormal na talakayan na nagsisimula sa PASA-MENSAHE tuwing umaga 
na nagmumula sa Punong Kumander at inire-reley sa buong elemento ng Platun. 
Kung may sitwasyong militar na pinakikitunguhan, BASA-MENSAHE ito na 
pinapasa sa mga pormasyon. Batay sa itinakdang paksa kada araw, ang mensahe 
na ibinibigay ng Kumander ay nagmumula sa mga mungkahi ng mga pantulong 
na kapulungan -- grupo sa pulitika, grupo sa panloob na seguridad, kabuhayan, 
medikal, at ng mga opisyal at mandirigma ng NPA. Halimbawa, sa araw ng Lunes, 
Martes at Miyerkules ay nagbibigay diin sa aspetong militar, Huwebes at Biernes 
ay PADEPA at MLM, Sabado ay talakayang medikal at iba pang pag-aaral kaugnay 
sa mga pantulong na kapulungan, at tuwing Linggo ay kultural. 


Sa pangunguna ng Pulitikal Instruktor at grupo sa pulitika ay nilalapatan ito ng 
political inputs at katanungan para maging gabay sa daloy ng talakayan. Karaniwan 
ay per tim ang talakayan, o di kaya ay kumbinasyon ng magkakaibang 
pormasyon. Pagkaminsan ay sa buong Platun din. 


"Ano ang intindi?," karaniwang tanong para simulan ang talakayan. Halimbawa, 
matapos talakayin ang rebolusyunaryong talambuhay ni kasamang Jose Maria 
Sison, ang pasa mensahe kinabukasan ay "puspusang magpanibagong hubog." Ang 
political input ay "Gawing halimbawa si kasamang Jose Maria Sison na tinalikuran 
ang mga materyal na batayan ng kanyang uring pinagmulan." Para dumaloy ang 
talakayan, ang gabay na tanong ay "anong materyal na batayan ng uring iyong 
pinagmulan ang hindi mo pa lubusang naitatakwil? Bakit?" Ang mga 
tagapagpadaloy ay may panimulang oryentasyon kung ano ang gustong matamo 


sa impormal na talakayan. Higit pa sa pag-unawa sa rebolusyunaryong teorya, 
naiuugnay ito ng mga kasama sa sariling karanasan at malayang napagtatalakayan 
ang mga kahirapan kaugnay sa pagpapanday ng proletaryong paninindigan, 
pananaw at pamamaraan sa rebolusyon na pinaka-ubod ng pagpapanibagong 
hubog. 


Pagkaminsan ang input ay panooring dokumentaryo o pelikula na tinawag ng 
mga kasamang OPKAT-NOOD. Karaniwang tanong kung ano ang mga eksenang 
nagmarka sa pinanood o nahalaw na aral; o di kaya ay sa mga karakter sa pelikula, 
kanino mo maihahambing ang iyong sarili at bakit? 


Kailan lang ay pina-OPKAT-NOOD ang talumpati ni Ka Benito Tiamzon sa 
pagbubukas ng ika-dalawang kongreso ng PKP noong 2016. Naging Daluyan ang 
OPKAT para mailahad ng mga kasama ang kanilang pag-intindi sa kabuluhan ng 
Ikalawang Kongreso ng Partido at mga tumimong aral sa mensahe ni kasamang 
Laan. 


Ang OPKAT ay praktikang sinimulan ng mga kasama sa Kanlurang Gitnang 
Luzon noong 2018 na isinapraktika na rin ng mga yunit ng NPA sa buong Gitnang 
Luzon. Hindi ito pamalit sa pormal na pag-aaral at pagsasanay, kundi 
pansuportang talakayan para higit na maintindihan ng mga kasama ang mga 
saligang konsepto, tuntunin at mga terminolohiya, at maiuugnay sa sarili nilang 
karanasan. Pagtitiyak din ito sa makabuluhang integrasyon sa pagitan ng mga 
kasama. Kalimitan, mas nakakapaglahad ng kanilang saloobin ang mga kasama sa 
OPKAT. Agad inuulat sa Pampulitikang Instruktor ang resulta ng bawat OPKAT 
upang maagap na bigyan ng matamang pansin sa angkop na kapulungan ang mga 
usapin o isipin na nailalahad ng mga kasama sa talakayan. 


Ang OPKAT ay isa lamang sa malikhaing pamamaraan ng pagtataguyod ng 
gawaing pampulitika sa hanay ng Hukbo sa Gitnang Luzon. Inaanyayahan namin 
kayong maging bahagi nito. Halina at maging pulang iskolar sa NPA-Gitnang 
Luzon. 


Yin- Yang 


I. Kami may mga kinaiya nga mapinalanggaon 
prangkador pero malipaton 

kun indi madala maemotion 

kag dira magguwa ang reaksyon 


pero padayon kami nga malig-on 


IT. May tahas kami nga ginapatuman 
Pag-organisa,pag-edukar para sa pag-sulong 

sang armadong rebolusyon 

suportado sang pagpalangga sang pamilya kag masa 


Bugana sa serbisyo Medical para sa ila 


III. Gusto namon nga lab-uton ang estratehikong pagkapatas 
Paano atubangon nga positibo kag negatibo sa amon tahas 
Matigayon ini sa aton nga kakahas 


Sa mga pagtuon kag pagpangusisa nga matalas 


IV. Ang problema sang Partido, kolektibo, pamilya kag masa 
Upod sa adlaw-adlaw nga amon ginaabaga 
Pero kami may ara nga paghiliusa 


Para malab-ot ang aton nga perspektiba 


V. Ang amon mga natun-an kag mga leksyon 
Nagahatag sa amon sang kalig-on 
Kinahanglan magtindog sa kaugalingon 


Ang mga problema ipaabot sa organisasyon 


Agud mangin malig-on kag magpadayon sa pagREBOLUSYON! 


Yin-Yang 


I. Likas kaming mapagmahal 
prangka pero makalimutin 

Kung hindi madala, na-eemosyon 
At diyan lalabas ang reaksyon 

Pero patuloy kaming nagpapatatag 


IL. Mayroon kaming tungkulin na ipinatutupad 
Pag-organisa, pagbibigay ng pag-aaral, para sa pagsulong 
ng armadong rebolusyon 

Suportado ng pagmamahal ng pamilya at masa 


Bunga ng serbisyong medikal para sa kanila 


III. Nais naming kamtin ang estratehikong pagkapatas 
Paano haharapin ang positibo at negatibo sa aming atas 
Magagamit ito sa aming kakahas 


Sa mga pag-aaral at matalas na pagsisiyasat 


IV. Ang problema ng Partido, kolektiba, pamilya at masa 
Kasama sa binabalikat namin araw-araw 
Ngunit mayroon kaming isang pagkakaisa 


Upang maabot ang ating perspektiba 


V. Ang aming mga natutunan at mga aral 

Nagbibigay sa amin ng lakas 

para makatatayo sa sarili 

Ang mga problema ay ipinaabot namin sa organisasyon 


Upang maging malakas at magpatuloy sa pagrebolusyon! 

For We Are the People’s Army 


Ni Ka Emil, March 29, 2021, Mountain Province 


We can transform treacherous mountains into trustworthy hills, 
Dangerous cliffs into safe clearings, 

Dark, cold rivers into rejuvenating springs, 
For we are the people's army 


We can make frozen stones into warm hearths, 

Bitter-tasting wild plants into nutritious meals, Y 
Prickly pine needles into soft beds, Ø 
For we are the people's army 

We can turn fierce giants into inutile paper tigers, 

A few, seemingly weak bugs into a million-swarm of strong bees, Y 
Imprisoned minds into liberated fists, 


For we are the people's army 


PN 


We can change serfs and slaves into lords of their own lands, 
Massive hunger into feeding of the multitude, 

A land full of suffering into a nation of bountiful harvests, 
For we are the people's army 


With the masses we are invincible 
They are the reason of our being 
With the masses, we can do what is seemingly impossible 


For we are the people's army 


Sapagkat Tayo ang Hukbong Bayan 


Ni Ka Emil, Marso 29, 2021, Mountain Province 


Nagagawa nating maging mapagkakatiwalaang mga burol ang taksil na mga bundok, 
Mga ligtas na tigilan ang mapanganib na mga bangin 
Nakasisiglang balon ang madidilim, malalamig na ilog, 


Sapagkat tayo ang hukbong bayan 


Nagagawa nating maiinit na apuyan ang mga tumigas sa lamig na bato, 
Masusustansyang pagkain ang mapapait na mga ligaw na halaman, 
Makakating mala-karayom na dahon ng puno ng pino sa malalambot na kama, 


Sapagkat tayo ang hukbong bayan 


Mababangis na higante'y ginagawa nating tigreng papel, 
Ilang animo'y mahinang kulisap, ginagawang milyong-kawan ng malakas na mga bubuyog, 
Bilanggong mga isip tungo sa pinalayang mga kamao, 


Sapagkat tayo ang hukbong bayan 


Nagagawa nating baguhin ang mga kasama at alipin 

tungo sa mga panginoon sa sarili nilang lupa, 

Ang laganap na gutom tungo sa pagpapakain ng marami, 

Isang lupang puno ng pagdurusa sa isang bansang may masaganang ani, 


Sapagkat tayo ang hukbong bayan 


Kasama ang masa, hindi tayo mapipigilan 
Sila ang dahilan ng ating pagkatao 
Kasama ang masa, magagawa natin kung ano ang tila imposible 


Sapagkat tayo ang hukbong bayan 


16 


17 


Ang litnum at ang gera 


Kagaya ng litnum ang pakikigera 
Hindi ang mga mamahaling kagamitan ang nagtatakda sa tagumpay 


Kundi ang kapasyahan ng mag-aaral. 


Minsan naisip kong mas gusto ko na lang makigera kaysa mag-aral ng literasiya 
Di hamak naman kasing mas madaling makilala ang kaaway kaysa sa 
napakaraming letra 

Mas madaling kalabitin ang baril kaysa hawakan ang bolpen. 

Pinupulikat ang aking mga daliri. 

Nandyan naman ang mga kasama, kayang kaya nila. 


Kahit paano marunong na kong magbasa at sumulat ng mga salita 


Nguniy minsa'y napagtanto ko ring ... 

Magkapareho pala ang pag-aaral ng literasiya at pakikigera 
Hindi sapat ang masapatan sa kung ano ang alam na 

Pagkat araw-araw umuunlad ang gera 

Hindi tayo minamaliit ng kaaway 

Kaya dapat higit na magpakahusay 

Kapwa sa teorya at praktika 

Pagkat ang gera, hindi naipagtatagumpay ng himala o ala tsamba 
O sa simpleng husay sa pamamaril 

Ito'y isang syensya, isang sining 

Na kailangan ng pagkukunot ng noo at malalim na debosyon 
Pagkat sa bawat pagkwenta at pagpapasya, buhay ng mga kasama at masa ang 
nakataya. 


Sa bawat pananamlay, lumalayo ang tagumpay. 


Kaya naman, hamon sa aking sarili at mga kamag-aral, 

Bihasa man sa pagbabasa o nakikigera pa sa mga letra 
Matiyagang mag-aral, huwag magsawa 

Mangahas matuto kahit nabubulol pa 

Huwag mainip, huwag mahiya kung ang sulat ay tumatabingi pa 
Ang pag-aaral ng literasiya ay parang matagalang digmang bayan 
May katagalan pero tiyak ang tagumpay 

At higit sa lahat, kapasyahang matuto ng kolektibo ang mahalaga 


Maging guro at mag-aaral ng isa't isa at ng masa. 


Kaya't tayo nang mag-aral at makibaka! 


Matematika ng kusina 


Anong halaga 

Ang ginagampanan 

Ng mga nagtataguyod sa kusina 
Sa pagbibigay sigla 

At pangangalaga sa bawat 


At lahat ng mandirigma 


Maingat na sinasalansan 

Ang mga kagamitan 
Sangkap, putahe't ulam 

Para lamnan ang kumakalam 
Na tiyan 


Ng pagal na hukbo ng mamamayan 


Langkap ng pagmamahal 

Ang paghiwa ng karne't isda 
Hinihimay ng buong husay 
Ang bawat produksyong gulay 
Maingat na binabalanse 

Ang asim, tamis at alat 

Para sapat na maihain 


Sa panlasa ng lahat 


Pinakamainam ang sariwa 


Upang katasin ang protina't bitamina 


Hinahati-hati at tinitiyak 
Na makakatikim 

Kahit na kaunti 

Ay napagkakasya din 


Kasabay ng matamis na ngiti 


Malinaw ang tungkulin 

Na ang kalusugan ay kalingain 

Dahil sa tibay ng paninindigan 
Na ang tanging batayan 

Sa pagrerebolusyon 

Maliban sa matalas na kaisipan 


Ay ang matibay at malusog 


Na pangangatawan 


Susukatin ang pormula 

Inilulugar ang syensya 

Sa paglalapat ng matematika 

Sa araw-araw na praktika 

Ng pakikidigma sa kusina 

Dahil hindi dapat mawala 

O kaya'y ipagwalang bahala 

Ang diyalektika ng teorya't praktika 


Anghel Dela Guwardia 


ni Seed Sumibol 


Alas tres kwarenta ‘y singko, makapal ang batukan ng aso. Pinasiyasat ang ilaya ng 
lupang inararo. OBSERBASYON: Kalastian sa unahang kubo. 


ABA, GINOO! 


Sa pinakamalapit na kanto, maririnig ang sunod-sunod na paghinto ng mga 
sasakyang bumilang ng pito. Lulan ang pasistang pulis at sundalo. 


PUNONG-PUNO! 


Samantala, sa lugar kung saan nagkagulo, ang CO ay hindi makuntento sa iniulat 
na resulta ng mga nagklaro. Ginising ang lahat ng kanyang elemento, pinapakat at 
kagyat pinagtaas ng alerto. 


SUMASAIYO! 


Bumukas ang pinto, lumabas ang Anghel na isinugo'Wag ka nang magloko! 
Nasaan ang hukbo?, tanong ni Poncio Pilato'Doon po, sagot ng Anghel na sa 
ibang direksyon itinuro. Yagyag ang mga Lucifer sa lugar na hindi na eksakto, di 
magkamayaw sa pagkuha ng litrato. 


Aba, mga Ginoo! Napuno ng bakas ng combat ang kalapit ninyong puwesto! Strike 
Operations ang planong sumainyo. Pinagpala kayo't limampung metro lang ang 
layo, ay hindi napasubo sa tiyak na peligro! 


Anghel dela Guwardia, tagapagligtas ng Hukbo, niyakap mo nang mahigpit ang 
prinsipyo ng Partido. Tunay ngang hindi lang bantay ng pormasyon ang sa atin ay 
sasaklolo, kundi ang mahigpit na pagtuwang ng mga anghel na walang halo. Kayo 


ang magpoprotekta at magbabago sa mundo. 


Amen. 

Lupang Ninuno, Ipaglaban 


Lupang aming hinawan 
Daang-taong pinaunlad 


Magiting na dinepensahan 


Laban sa dayong mga gahaman 


Ngayo'y muling kinakamkam 


Ng iilang ganid, mayayaman 


Lupang binubungkal 
Kanilang tinawaran 
Upang bigyang-daan 
Eko-turismo't minahan 
Kaunlaran ng iilan 


Kamatayan sa Dumagat 


Koro: 

Hasain na ang mga sundang 
Patalimin ang pana at sibat 
Bato, piko, kahit palakol 
Gamitin sa pagtatanggol 
Wala nang ibang paraan 
Wala nang aasahan pa 


Lupang ninuno, depensahan 


Ipaglaban hanggang kamatayan! 


Balang may asukal 
Pambusal ng bibig 
Upang tayo'y manahimik 
Butil ng bala 

Sa mangahas magsalita 


Sa mangahas na mag-alsa 


Rebolusyonaryong dahas 
Tanging magwawakas 

Sa estadong marahas 
Tribung Dumagat, 


Magkaisa, mag-armas 


Marso 30, 2023 
Tula na balak gawing kanta. Itinanghal sa ika-54 
anibersaryo ng hukbo. 


‘Todtod: Tatama rin ako! 
ni Ka Ragas 


Tod..tod..tod..tod.. (tunog ng ulan) 
Maaga ang todo 
Di pa ko nag-aalmusal, isang tasang kape 
At natuto nang di magreklamo ang sikmura 
Pero kailangan ko paring maggayak 
At magtudtod sa maputik na gulod 
Kakaasi/Kahambal hambal 


Gutom na gutom si baket at mga anak ko 


Tod.. tod..tod..tod..tod.. (tunog ng pagtataga) 
Di pa kami tapos sa paglalamun, 
Sa maghapong pagtodtod 
Humahapdi ang gulugod 
At maga na ang tuhod 
Apat na kilo lang ang maiuuwi ko 
Walang luyang masuyod 
Kalamna'y kumakalam 
bagnas ng ling-et 
At ulan sa buong katawan 
Kakaasi/Kahambal hambal 


Patay gutom akong tumatalunton sa ublag 

Di pa makapagluto ang pamilya't 
Wala nang tutong na makudkod 
Dala dala ko palang kasi 
Ang utang na 
isang salop at Tatlong pares 
Sa aming pitong mag-anak sa pitong araw 


Pitong araw, pitong araw ring walang almusal 


Di pa rin yata kami makakaraos? 
Pambayad utang lang din ang aking kikitain. 
Ito ang gabi-gabi kong iniisip 
Bukas ay magtutodtod akong muli 
Gigising ako nang alaskwatro 
At di marunong magreklakmo 
Ang pagal kong katawan 
Nangangatog na tuhod 
Isang tasang kape, 

Alasdyis pa kakain ang mga anak ko 
Asin, betsin at kamote 
Di ako mag-aalmusal 
At lulusong sa maputik na gulod 
lisang hapag, triple ang kayod 

Gutom na gutom, 

Gutom at pagod akong magtutudtod 
Inaalipunga na ang paa ko't 
Pasmado na ang kamay ko 

Inuubo at sinisipon 
Akong uuwi sa ublagan 


Pero di parin sapat ang maiuuwi ko 

Kakaasi/Kahambal hambal 
Di na makapagluluto ang pamilya ko 
At ilang gatang nalang ang aming bigas 
Tirang Kamote't minsan walang asin 
Kakaasi/Kahambal hambal 
At kami'y gutom na malulubog sa utang 
Kakaasi/Kahambal hambal 
Kaming maghuhukay ng pag-asa 
At kami'y magtutudtod nang gutom. 


Kahit isang beses 


Sana "tumama ako" 


IL 


Humpak palang ang laya 
Nagbubundatan na ang mga komersyante 
Di pa naglilihi ang palay 
Buntis na ang bulsa ng negosyante 
Sa surong, barya lang ang hilaw nating kalakal 
Sa bayan, mahal itong nailalako 
-Patungong malayang palengke 
na magkakahalaga ng napakamahal 
Dulot ng mga patakaran sa agrikulturang liberal 
-at ang iba'y 
Pang-eksport sa dayuhang kumpanyang hangal 
Na nagpoproseso ng labis na produktong kumersyal 
- at ang huli'y bibilhin 


Ng burgis/mayayaman para sa diyetang pansosyal 


25 


Sa buong bayan, matitira'y gawat! 
Itinatago nila 
ang malaking deposito ng pagkain 
Para sa dambuhalang tubo sa komersyo 
Sinasadya nilang mahigpit na 
Mangunyapit ang buhay natin sa pera't 
Mamalimos sa pagtaas ng presyo 
Ng ating produkto, 
Tumanghod sa harap ng kanilang palasyo't 
Makatikim ng pabuyang monay at kape. 
Mga kasama! Talagang sadya tayong 
Ibinabatad sa pagsasamantala 
At nakayungyong 


sa kanilang pribadong pag-aari! 


Palagi nilang sumbat sa'tin: 

Akin ang bundok na inuuma mo! 
Akin ang lupang sinasaka mo! 
Akin ang patubig sa surong mo! 
Akin ang abonong ginagamit mo! 
Akin ang pestisidyong sinasaboy mo! 
Akin ang pautang na inaasahan mo! 
Akin ang binhi ng inaani mo! 
Akin ang puhunang bumubuhay sa iyo! 
Ako ang pinginoong may lupa mo!, 
Kaya.. 

Akin ang bunga ng lahat iyong paggawa! 

lisa lang din ang ating sigaw: 
Kami ang nagpapagod at nagpapakasakit 

Kami ang lumilikha ng 

pagkain at yaman ng lipunan 

Nagpapatakbo dito at bumubuo ng mayorya 
Kasama namin ang manggagawa at 
Kami'y magbabangon at 
Kami ang babawi, di na sa inyong ninakaw 
Kundi sa daan taong pagsasamantala't 


Kalayaang dapat naming tinatamasa! 


MI. 


Tod..tod..tod..tod! 

Naririnig mo ba? 
Tod..tod..tod..tod! (Tunog ng nagmartsa) 
Lumalakas at dumaraming 
Yabag ng mga taong nakayapak 
Yaong mga nagmula sa uma 
Yabag na sa imperyalista'y sumisindak 
Tod..tod..tod..tod! 

Naririnig mo ba? 

Ang panginginig ng pitak 
Tuwing dinudukal nila ang lupa 
May apit para sa digma 
Tod..tod..tod..tod! 

Naririnig mo ba? 

Ang nag-iisang sigaw, 

Sigaw na nagpupumiglas 


Laban sa panginoong may lupa! 

Tod..tod..tod..tod 
Naririnig mo ba? 
Pumapatak na ang todo 
Ngayong gawat ng agosto, 
Nakatutok sa mga bayarang sundalo 
Ang isyu kong ml4 
Tiyak tatama rin ako! 
Tod...todtod..todtod! (Pagputok ng baril) 


Agosto 18,2019 


Taltalon12:39am 


Nang Magbangon ang mga Api 


ni Ka Yuhim Isog 


Ito ay halaw sa tunay na buhay ng mga masang nakikibaka sa kanlurang plangka ng Gitnang Luzon. 
Ang mga pangalan ng mga pangunahing tauhan ay sadyang hindi tinukoy sa mga kadahilanang 
panseguridad. 


Pulang-pula at sumisingasing sa galit na mukha ng panginoon. Pero nang mga 
sandaling iyon, walang maibulalas na katapangan ang kanyang bibig. Hawak ang 
kapirasong papel at bolpen ay nanginginig pa ang kamay na isa-isa nyang inilista 
ang mga pangalan ng mga lider magsasaka na walang pag-aatubiling nagpakilala 
pa sa kanya. Nagmistulang estatwa naman ang kanyang mga disipolong maton 
habang inaantay ang imamando ng kanilang panginoon. 


Patirik pa lang ang araw noon. Sinorpresa ng hindi bababa sa 40 masang katutubo 
mula sa 8 tribu ang panginoong maylupa na si Mr. Onyok at ang kanyang mga 
maton. Walang sabi-sabing winasak nila ang mga bakod at pinagbubunot ang mga 
poste. 


Tinangka niyang pigilan ang mga ito. HOY, HOY, MGA BALUGA! ANONG 
GINAGAWA NYO? TIGILAN NYO YAN! TIGILAN NYO YAN! Pero tila bingi ang 
mga masang katutubo sa kanyang dumadagundong na boses (sfx). 


Habang abala ang karamihan, hinarap siya ng mga lider katutubo. SA AMIN ANG 
LUPANG ITO. KAYA SA ARAW NA ITO AY AMING BINABAWI ANG LUPANG 
IYONG KINAMKAM. 


Walang naisip na isagot ang panginoon. Sa dako roon, kanyang namataan ang 
ilang mga katutubong nakayukod sa mga pilapil na may dala-dalang bonghat. 


AYAW KO NG AWAY. KUNIN KO NA LANG ANG INYONG MGA PANGALAN, 
ang tanging naisambit ng panginoon sa boses na biglang nabasag. 


(ulitin: sa boses ng biglang nabasag:) 

AYAW KO NG AWAY. KUKUNIN KO NA LANG ANG. INYONG..YONG. MGA 
PANGALAN. 


Nayanig ang langit sa pagbabangon ng mga api. (sfx) 


Itong panginoong natakot mapatalsik sa trono, agad naghanap ng kakampi at 
gagawing mersenaryo. Kumpare nyang si kapitan agad sumugod sa tribu. (music/ 
sfx entrance) 


Kanyang nadatnan mga masa'y nagsisimula nang gumawa ng bahay. 
Naninikluhod ang kanyang boses na nakikiusap. 


HINAY-HINAY LANG MGA MAHAL KONG KABABARYO. TIGILAN MUNA 
NINYO ITONG TRABAHO. AYUSIN NATIN ITO SA MAHINAHONG PARAAN 
PARA WALANG GULO. AKO NA MUNANG BAHALA, MAGTIWALA SANA 
KAYO. 


At napahinto nga mga masang katutubo. Itong nagsasalita'y kinikilala kasi nilang 
santo. Natapos ang usapan sa malalim na buntong hininga (sfx) at taimtim na 
dasal. (koro:) SYA NAWA, AMEN. 


Subalit, makalipas ang ilang araw, sumambulat na kulog itong balita. (sfx) Ngalan 
ng mga lider katutubo'y nakatala sa Bibliya. Ang sabi, silay may sabpwena. 
"DAMAGE TO PROPERTY” ika banggit ng nakasulat. PAGKAKASALA'Y 
MATUTUBOS NG DALAWAMPUNG LIBONG PISO BAWAT ISA. KUNG HINDI, 
KAYONG PINAGPALANG NAKATALA AY MAKUKULONG. SA SALA NG 
HUSGADO KAYO'Y PUMARITO AT KUNG HINDI KAYO'Y IPAPAARESTO. 


Ang mga tribu'y nagulantang. (sfx) Hindi nila napaghandaan itong tusong 
hakbang. Saang sulok ng kabundukan nila makakalap ang halagang dalawampung 
libong piso? Presyo ng puso ngayon ay singkwenta pesos lamang kada sako. Wala 
nang palay na mababayo. Halaga ng karne ng baboy dikut ay siento singkwenta 
pesos lamang kada kilo. Said na ang laman ng kamoteng kahoy. Lipas na ang mga 

pananim sa uma 
... Sandaling nagnilay-nilay ang mga masang nasasakdal. At sa huli'y umabot sa 


isang pagpapasya. 


Dumating na ang araw ng pagtutuos. (music/sfx: ) Lulan ng 1 dyip, (sfx) mga 
masang katutubo'y sisksikan sa loob. Meron pang nakasabit at nasa taas ng 
bubong. Pagdating sa bulwagan ay agad nagpalinga-linga. 


Napurnada na! Pangakong abugado ng NCIP ay wala pa. At wala na yatang balak 
magpakita kahit man lang bula. Sugod ang mga masa sa munisipyo! (sigaw: 
sugod!) 


Si Mayor ng marinig ang kanilang kwento, napabilib sa mga katutubo. Itong mga 
kaharap niya'y may pinaglalabang prinsipyo. Ang lakas ng kanilang pagkakaisa ay 
nagbunga ng isang alyado. Kaagad silang binigyan ni mayor ng isang abogado. 


Walang bolahan o masikot-sikot pang usapan. Kaagad nilang inilahad ang aping 
kalagayan. Payak, matapat at matalas na propaganda-ahitasyon ang umantig sa 
damdamin ng abugadong peti-burges. Nakabig ang kanyang simpatya at 
nanindigan sa panig ng mga api. Kaagad ay nangakong ipagtatanggol sila sa 
hukuman ng mga poon. 


Nagmartsa na sila ngayon patungong sala ng hukom. (music/sfx) Sa loob ng 
malamig na kwarto, nasa sentro ang hukom at sa isang tabi, naroroon ang 
panginoong si Onyok. Posturang mayabang, nakataas pa ang noo. Pero nang 
makitang sumisikip na ang kwarto sa dami ng mga katutubo ay nagbago ang anyo. 
Butil-butil ang pawis, sapu-sapo ang dibdib. 


Napansin ng hukom ang kalagayan ng panginoon. LUMABAS MUNA KAYO'T 


MAGHINTAY NG TAWAG. HUWAG KAYONG TATAKAS KUNG AYAW NYONG 
MAKULONG. 

Pansamantalang nilisan ng mga masa ang kwarto ng hukom. Sa labas tahimik ang 
lahat. Ang ilang nasasakdal ay nangangatog na ang tuhod, malamig kasi doon at 
hindi pwedeng magdapog. Ang iba naman'y pinagpapawisan na ng malapot 
masikip kasi ang lugar, sa dami nila ay kulang ang espasyo. Ang lider ang bumasag 
sa katahimikan. 


KUNG MAKUKULONG TAYONG LAHAT, IPAPAKIUSAP KO SA HUKOM NA 
PAUWIIN KAYO AT AKO NA LANG ANG IKULONG. Kaagad na sumagot ang isa. 
HINDI! KUNG ANG MGA LIDER AY IKUKULONG, PAKUKULONG NA TAYONG 
LAHAT! Agad namang sumigunda ang iba pa. WA, WA! PITIG YA HABAIN. 
PAKUKULONG NA TAYONG LAHAT! NAKU, AKO NA LANG!, banggit uli ng 
lider. KASI PAG AKO LANG MAG-ISA ANG NAKULONG AT KAYO AY MALAYA, 
MARAMI KAYONG MAGHAHANAP NG AKING PAMPYANSA! (sfx: tawanan) 


Tawanan na ang lahat. Natigil lamang ang kasiyahan nang muli na silang ipatawag. 
Tinawag ang mga nasasakdal. (sfx: pokpok ng judge) 


Kahit kinakabahan ay pumaroon sa harapan ang mga lider. At sinimulan na ang 
padasal. Upps, englis ang litanya. 


Matapat na nagsalita ang mga katutubo. PASENSYA NA KAGALANG-GALANG 
NA HUKOM. KAMI PO'Y HINDI NAKAPAG-ARAL DAHIL SA MATINDING 
KAHIRAPAN. SALITANG BANYAGA, DI NAMIN MAINTINDIHAN. 


Sige,sige! Ano palang gusto nyong lenggwahe? Tagalog o kapampangan? tanong 
ng hukom. KAPAMPANGAN!, sabay-sabay pang sagot ng mga katutubo. Kaya ang 
nangyari, naging kapampangan ang usapan sa kurtrum. 


Sinimulan na ang paglilitis. Tutu pen a makabonet kayu enyang minta keng bale ni Mr. 
Onya?, tanong sa lider. ALI PU. MISABI KAMI PEN! At parang nagrorosaryong 
tumugon ang iba pa. WA! WA! PITIG YA HABAIN! PITIG YA HABAIN At ganon na 
nga ang nangyari. Sa bawat tanong, di lang lider ang sumasagot. Hindi mapigil ng 

hukom maging ng tagapamayapa ang mga masa na magsalita kahit hindi sila ang 
nasasakdal. (sigaw: Order, order in the court! Manahimik. Sa kapampangan) 


Sa paglilitis na iyon, binigyang linaw ng mga masang katutubo ang misteryo ng 
kanilang kahirapan at pagpapakasakit. Pangangamkam ng lupa ni Onya, sa korte 
nabulgar! 


Sapu ang dibdib na para bang aatakehin ng sakit sa puso, nagmistulang impyerno 
para kay Onyok ang mga sandaling iyon. Bigo ang panginoong turuan ng leksyon 
itong matatapang na mga katutubo. At para naman hindi tuluyang magdilim ang 
langit, itong hukom nagbaba na ng hatol. (sfx: pukpok) O SIGE, EH DAKO KAYU 
PAKULONG NGENI PERO PAG INULIT NYO PA ING PANIRA ING ARI-ARIAN, 
PAKULONG DA KAYU. NUNG KE KAYU YA ING GABON, MAGDEMANDA KAYU! 


Pinagbunyi ng mga masang katutubo ang di nila pagkakulong. Pero itong babala 
sa isip nila ay nagmarka. Paano na ngayon? Paano na nila mababawi ang lupang 
kinamkam? Alam nilang hindi sapat na may atorni na silang kaibigan para ilaban 
ang kaso sa korte. Naalala nila ang sabi ng mga kasama noon. KILUSANG MASA 
LAMANG ANG MAKAKAPAGPANALO NG LABAN NA ITO. Pero paano nga ika 
kung gagamitan na sila ng batas? 


Kaya ganon na lang ang kanilang tuwa nang ang kanilang hukbo'y dumating na. 
(music: narito na ang hukbo namin) BAKIT NGAYON LANG KAYO ABE? ang 
kanilang bungad kasabay ng mahigpit na pakikipagkamay. Nagmistulang piging 
kaagad ang pagkikita kahit murang saging lamang na nilaga ang kanilang 
pinagsaluhan. At kahit walang kapeng pampainit sa sikmura, nagliliyab na dapog 
ang nagdagdag init sa maalab na balitaan. Nang gabing iyon, ang hukbo at masa 
ay magkasanib na nag-aral ng rebolusyonaryong karanasan. Sa pamumuno ng 
Partido, matalas na nalagom ang mga aral sa pakikibaka. 


Binati ng Partido at hukbo ang mga masa sa kanilang matagumpay na pagkilos. 
Nang magbangon ang mga api, nayanig ang langit (sfx) at nangatog ang tuhod ng 
panginoon. Ang pagdulog sa korte ni Onya at paggamit ng reaksyonaryong batas 
ay patunay lamang sa pagkilala ng panginoon sa kapangyarihan ng nagkakaisang 

lakas ng mga katutubo. Ang pagkakaisa ding ito ang nakahamig ng suporta ng 
ilang pulitiko at abogado. Ito rin ang naging makapangyarihan nilang sandata sa 
pagharap sa husgado. Kaya may dapat pa bang ipag-alinlangan? 


Pinatunayan ng mismong rebolusyonaryong karanasan nila kung gaano kalakas 
na sandata ang sama-samang pagkilos. Muli silang tinanong ng mga kasama. 
KAYO BA'Y PURSIGIDO PANG BAWIIN ANG LUPANG KINAMKAM NI ONYA? 
lisa ang tono at sabay-sabay pa ang kanilang sagot. WA! WA! IPAGLABAN TAMU 
ING LUTA TAMU! 


Sa pamumuo ng Partido ang hukbo at masa ay nagkunot ng noo, nagsunog ng 
kilay sa pagbubuo ng pagkakaisa. Tinanglawan sila ng rebolusyonaryong teorya 
ng Marxismo-Leninismo-Maoismo sa pagbalangkas ng plano sa pagkilos. At ito 
na ang kanilang mga napagkaisahan. 


e Pulungin uli ang mga tribu at ipamalita ang ating tagumpay! 

e Ihandang muli ang mga masa sa gagawing pagbawi. Mas maraming mga tribu 
ang kalahok, kasama ang mga kababaihan at kabataan. 

e Mas matatag at malakas na kilusang masa ang ating katugunan sa anumang 
panggigipit ng reaksyonaryong batas. 

e Armadong pakikibaka ang katapat ng reaksyonaryong pandarahas. 


At bilang suporta sa pakikibaka ng mga masang katutubo, ginawaran ng 
Demokratikong Gubyernong Bayan sa pamamagitan ng Bagong Hukbong Bayan 
ng 'babala ang panginoong si Onya sa kasong pangangamkam ng lupa at 
panggigipit sa mga masang katutubo. Ano pa mang kontra-mamamayang 
kanyang gagawin ay tiyak na kanyang pananagutan sa mamamayan at 
rebolusyonaryong kilusan. 


Hindi pa rito nagwawakas ang ating kwento. Kaya kung gusto niyong 
masubayabayan ang susunod na kabanata sa buhay pakikibaka ng ating mga 
rebolusyonaryong masa, maging masikhay sa gawaing masa. Huwag kalilimutan 
ang linyang masa. 

GM, Kasal, TO 


ni Ka Lino 


"Ingat sa lakad, mga kasama! Kitakits sa susunod na linggo. Babay!" dala tukso ni 
Ka Day sa mga nagdadalamhating myembro ng isang iskwad. 


"Dugang kadasig sa lahat at mag-ingat tayo palagi!" pampalakas ng loob ni Ka 
Emm sa mga kasama habang nagkakamayan. 


Agosto 2020, natapos na ang pulong ng komite ng seksyon na namamahala sa 
isang platun ng BHB sa lalawigan ng Surigao del Sur. Naibahagi na rin sa platun 
ang pangkalahatang programa sa loob ng isang buwang gawain. Ayon sa 
panawagan, kailangang makapaglunsad ng BTO (batayang taktikal na opensiba) 
ang platun at makakasa ng sariling TO (taktikal na opensiba) ang mga iskwad. Ang 
platun ay hinati sa dalawang relatibong malakas na iskwad upang isagawa ang 
pangunahing gawain at tugon sa paraan ng dispersal. Sakop ng kanilang gawain 
ang tag-iisang magkalapit na bayan, sa kahabaan ng haywey at baybayin, at 
ekspansyon na erya. Sa lunsod ng B* natalaga ang Iskwad Uno na pinamumunuan 
ni Ka Day, katimbang si Ka Man bilang VSL-1 (vice squad leader), Ka Yer bilang VSL- 
2 at si Ka Wena bilang PI (pulitikal na instruktor). Habang nasa bayan naman ng L* 
kumikilos ang Iskwad Dos na pinamumunuan ni Ka Jems at kanyang PG (pulitikal 
na giya) na si Ka Rose. Dito rin nakalubog ang platun lider na si Ka Emm at ang 
upisyal paniktik ng platun na si Ka Len. 


Sa unang linggo pa lamang ng buwan, pareho nang nadugtungan sa dalawang 
iskwad ang masang makatutulong sa kanila para sa dagdag na pagpamilyarisa sa 
lugar at pagkilala sa iba pang mapagkakatiwalaang residente. Nakakuka na rin ang 
Iskwad Dos ng mga pasiunang datos sa mga target-militar na kanilang pinag- 
aaralan. Samantala, tuluy-tuloy na naglulunsad ang Iskwad Uno ng pampulitikang 
pagsisiyasat sa lugar. Diin nito ang pagkilala sa mga armadong grupo at 
indibidwal na nakatira sa lugar. 


Sa pangalawang linggo, nag-updeyt si Ka Day sa mga pagsusuri na kanilang 

nakuha. Hindi na pinaluwagan ni Ka Emm ang pagpalow-ap at paggabay sa grupo 
ni Ka Day matapos matanggap ang ulat. Pinayuhan niya ito kung ano ang mainam 
na gawain para maging kongkreto ang porma ng mga plano. 


"Ako ang bibisita diyan, kas," pagboluntaryo ni Ka Yer matapos ipinaabot ni Ka 
Day sa kumand ang utos. "Madali lang yan! Magdadamit lang ako ng seksi, may 
kasamang meyk-ap at dalang kembot. Oh di ba, di na mahahalata," pabaklang sabi 
nito. Dahil mapagkakatiwalaan naman siya sa ganitong mga gawain, pinayagan si 
Ka Yer ng grupo. 


Sa kabilang banda, nabuo na rin sa Iskwad Dos ang pangkalahatang datos sa galaw 
ng kanilang pinag-aaralang target. Siniguro na ng masa ang kanilang papel sa 
pagmonitor ng mga kilos nito. Nasarbey na rin ang paborableng pusisyon para sa 
operasyon. Sa pangatlong linggo ng buwan, binalangkas na ang mga plano sa 
operasyon at pinorma na ang 12-operatibang yunit para sa pagkasa nito. Ilang 
beses silang naglunsad ng dry-ran alinsunod sa senaryo A, B, at C. Handa at 
determinado ang Pulang hukbo na maparusahan ang target na matagal nang 
kahilingan ng masa. Ang iskedyul na lamang sa kilos sa target ang hinihintay sa 
linggong iyon. 


Isang hapon, sinalubong ng dalawang kasama ang masang bumili ng ulam para sa 
kanila. Gusto sana nitong sumama sa posting (temporaryong kampo) pero hindi 
na ito pinayagan ng kumand para hindi na nito makita kung saan at kung sino ang 
mga kasama. Pagsisiguro ito ng seguridad sa paparating na operasyon. Matapos 
tumawag ang mga kasama sa kanilang kasalubong, nakatawag din agad ang isa 
pang masa. 


"Dalawang motor, apat na tao ang sakay, walang uniporme pero siguradong taga- 
brigeyd, at ngayo'y papunta sa ating pinagsalubungan," balita ng masa na tumawag 


sa mga kasama. 


Nagmadaling pinaalam sa mga kasamang sumalubong na nandoon pa noong oras 
na iyon at mabilisan na itong bumalik sa posting. Sa normal na lakad, 30 minuto 

lamang ang kanilang layo sa kinaroroonan ng sasakyan papunta sa kanilang 
posting. Bilang pagsiguro, nagdesisyon ang kumand na lumipat ng lugar na 
matutulugan at magmasid. 


Maaliwalas ang panahon sa araw at gabi. Hindi umulan. Tahimig ang mga kasama 
sa pusisyon. Pansin kahit maliit na kilos sa palibot. Walang pwersa ng kaaway ang 
pumasok ayon sa halos tatlong araw ng pagmonitor ng masa kaya nagdesisyon 
ang kumand na magpa-recon ng isang tim sa paligid ng kanilang pusisyon. 


"Ay! ang lapit lang pala ng pinagkampuhan ng kaaway. Nasa likod lang pala nila 
tayo nitong damuhan. Halos 25 metros lang ang layo nila sa pusisyon ng Alpa tim. 
Parang dalawang araw na nakakampo,' humihingal na pagreport ni Ka RJ sa 
kumand nang matapos ang pagrekon. 


Nagpatawag ng pulong ang kumand habang tinatasa ang rekon tim. Nakita nilang 
hindi paborableng ikasa ang trabaho dahil sa pagbago ng sitwasyon. Hindi pa nila 
batid kung ano ang disenyo ng kilos ng kaaway sa lugar, at manipis pa ang mga 
masa na makakatulong sa pagmonitor nito. Kaya, nagdesisyon sila na mag-shift 
ng gawain habang magmasid sa galaw ng kaaway sa lugar na kinapapalooban. 


"Ay salamat, nagkita uli tayo mga kasama. Kamusta naman? Dugang kadasig!" ang 
mapagkumbaba ngunit masiglang salubong ng isang kasama sa mga kasamang 
paakyat. 


"Kunin ko na yang medikal pak na suot mo sa harap, para di ka mahirapan 
paakyat. Nariyan na ang poste sa ibabaw, dugang kadasig mga kasama!" tulong ng 


isa pang kasama sa mga kasamang medikal. 


"Maraming salamat mga kasama," hinihingal na sagot sa mga kasama sa Iskwad 
Dos na paakyat papunta sa kampo ng Iskwad Uno. 


Tatlong araw na naglakad ang Iskwad Dos para mabuo muli ang platun. Masaya 
ang mga kasama sa muling pagkikita. Halos hindi maputol ang usapan at 

pagbahagi ng mga karanasan sa pagdispers. "Malaking digmaan talaga ang 
mangyayari nito ngayong buo na uli tayo, hahaha," patawa ng isang kasama sa 
Iskwad Uno. 


"Aw, parang pahinga lang ‘ata ito kas,” sagot ng taga Iskwad Dos. 


Matapos ang dalawang araw na nilaan para sa pahinga, paglalaba, pagligo, at 
asesment sa lakaran, nagpatawag ng pulong ang yunit kumand. Panghuling linggo 
na ito ng buwan ng Agosto. 


SRR BK Kk K 


Kinumpleto sa yunit kumand ang mga kinakailangan para sa TO at ginawa na ang 
mga replika ng target. Inatupag naman ng iba pang myembro ng KTSP, na 
pinadaloy ni Ka Wena, ang paghahanda sa mga kinakailangan para sa kasal ng 
magkarelasyong kasama sa hanay ng komite. 


Sinamantala nila na wala pang galaw ang 
kaaway sa lugar at meron pang mga masang 
handang kumilos sa seguridad at 
suplay para sa darating na kasal. 
Abala ang lahat ng kasama, 
lahat ay may gawain. 
Limitado lang ang imbitasyon 
sa mga myembro ng pamilya 
at iilang masang kumilos 
para sa kasal. Kaya 
napagkasunduang 
kaunti at simple lang 
ang kailangang 
handa o suplay, para 
na rin maiwasang 
mabisto. 


Napagkasunduan sa komite na pagkatapos ng araw ng kasal, magpupulong ulit ang 
yunit kumand para sa pagpinalisa ng TO. Matagumpay na nakasa at natapos ang 
kasal sa araw na itinakda sa unang linggo ng Setyembre. Kahit simple, maganda 
naman ang dekorasyon ng benyu. Halos maluha sa tuwa ang mga kasamang 
kinasal, matapos ang kanilang panumpa sa gitna ng seremonya. Kahit kontrolado 
ang ingay at boses, nakuha pa rin ng mga kasamang bigkasin ang "mabuhay ang 
bagong kasal!" 


Nagtanghal rin ng ilang mga kanta at "koryo" (sayaw) ang mga kasama at iilang 
mga masa. 


"Kas, ipaabot mo sa mga kasamang magligpit at uurong tayo. May nakitang mga 
kaaway sa ibabaw ng komunidad na malapit sa atin," pasa ni Ka Emm sa isang 
kasama sa kanyang tabi. Mabilis na nagligpit ang mga kasama sa mga gamit at 
pagkain habang mayroon namang tim na look-out. Dali-dali rin nilang binaklas 
ang mga dekorasyon sa benyu ng kasal. Wala pang 30 minutos, nakatiklop na ang 
mga gamit ng kasama at agaran nang nakaalis. Ang masang dumalo sa kasal ang 
siyang nakakita sa mga kaaway habang pauwi. 


Sa simula ng pangalawang linggo ng Setyembre, walang tigil na ang labas-pasok 
ng tig-aapat na undersized platoon ng kaaway ang palitang kumikilos sa erya na 
lagpas o halos 20 araw. Sa tulong ng masa at mga kasamang pamilyar sa lugar, 
nakaiwas ang mga Pulang mandirigma na mapadepensiba. Naging bulag at bingi 
ang kaaway at napigilian itong matukoy ang kinaroroonan ng mga kasama. Mataas 
ang diwa ng Pulang hukbo sa pagharap ng mga paghihirap at sakripisyo. Tumaas 
rin ang antas ng kanilang disiplinang militar. Hinawakan nila ang pagiging 
makilos sa sikretong paraan. Ginamit ang araw at gabi sa kanilang paglipat para 
makalabas sa kahon ng kaaway. 


Sa pagtatasang hindi magtatagal ang operasyon ng kaaway, nagdesisyon ang mga 
kasama na huwag nang maglunsad ng kontra-atake dahil maari itong makaapekto 
sa plano sa TO na halos handa nang ikasa. Ngunit, nang lumagpas na ito ng halos 
dalawang linggo, nagdesisyon na ang kumand na tutukan na lamang ang plano sa 


40 


BTO. Ayon sa kanilang obserbasyon sa kilos ng kaaway, kaya nilang maglunsad ng 
ambus. Kaya inihanda agad nila ang mga kinakailangan at sikretong pumasok sa 
eryang ginagalawan ng kaaway, at saka pumusisyon. Pero hindi dumaan ang 
kaaway sa kanilang inasahang daraanan ng kaaway kaya walang nangyaring 
sagupaan. 


Malapit nang matapos ang buwan nang nagsilabasan sa erya ang laha ng pwersa 
ng kaaway na pumasok. Kaya, nagdesisyon ang mga kasamang magtungo na sa 
lugar na malapit sa prinsipal na target. 


Sa paglipat, dama ng mga kasama ang grabeng pag-init ng paligid at pagbago 
nito. Halos kalbo na ang dating mga kakahuyan na ngayo'y dinaanan ng mga 
"farm-to-market road." Ang mga dating gubat at sakaha'y napalitan na ng mga 
punong palkata. Naranas man sila ng lamig at lilim, pero sa mga puno ng goma 
naman ang kanilang sinilungan. Tumawid sila mga grabadong daan patungong 
komunidad, at nakadaan tabi mismo ng komunidad. May mga masang papunta sa 
kanilang mga sakahan na nakasalubong ang hukbo, na pinagsabihan naman ng 
mga kasama na ipaglihim kung ano man ang kanilang nakita. Alas kwatro na ng 
hapon nang nakarating sila sa kanilang pinag-postingan. 


Kinabukasan ng umaga, iniulat ng masa na may tatlong grupo ng kaaway ang 
pumasok sa baryo. Ang isang grupo nito ay nakita malapit sa komunidad na 
dinaanan, at siyang medyo napalapit sa mga kasama. Nagpulong ang yunit 
komand para tasahin ang update ng masa at ang mga posibleng implikasyon nito 
sa planong aksyong militar. Sa kanilang suri, posibleng may lumabas na istorya 
tungkol sa presensya ng mga kasama at posibleng aabot pa ng iilang araw ang 
operasyon ng kaaway. Nagbigay ng dalawang pagpipilian ang kumand: tamaan 
ang kaaway o hindi? Nagpatuloy ang bawat isa sa pag-iisip. "Malapit na tayo sa 
target. Kung walang putok na mangyayari, hindi ito mag-aalerto at mas malaking 
porsyento na mananalo tayo." Mas marami ang pabor sa hindi pagtira sa pumasok 
na kaaway. 


Dahil dito, napagkasunduan ng buong platun ang dobleng paghihigpit sa 

disiplinang militar para hindi matukoy ng kaaway ang kanilang kinaroroonan. 
Nakaposisyong pang-ambus ang moda ng platun para aktibo silang makadepensa 
at maagaw ang inisyatiba kung lumapit ang kaaway. 


"Tatlong grupo na ang nakitang naglakad pababa malapit sa baryo, ulat ng masa 
ngayong hapon," sabi na Ka Emm sa yunit kumand. 


"Pangatlong araw na nila ngayon. Posibleng lalabas na yan at wala naman silang 
namatyagang kapansin-pansin sa paggala nila," dagdag ni Ka Day. 


"Dagdag na ipa-monitor lang natin sa masa ngayong gabi hanggang bukas kung 
lalabas nga ba talaga at kung wala nang kapalit na pumasok," dagdag ni Ka Wena. 


"Ano na ba ang posible nating gawin bukas kung mangyaring wala nang kaaway sa 
loob?" tanong ni Ka Emm. 


"Aw, 'wag na tayong mag-alangan pa, go with the plan na tayo," sagot ni Ka Len. 


"Pwede naman sigurong magpulong ulit tayo bukas para sa pinalisasyon ng plano 
sa operasyon. Hindi pa naman natin natukoy kung sino-sino ang kasama sa 
operatiba," mungkahi ni Ka Rose. 


"Syempre kasama talaga ako dyan,' halos sabay-sabay na nagpresenta ang mga 
iskwad lider ng kanilang sarili. Pinaabot sa mga buong platun ang panghuling 
updeyt sa kilos ng kaaway matapos ang pulong. Nanatili silang tahimik at 
mapagmatyag sa pagsunod ng mga oryentasyong militar. Kinabukasan, Oktubre 
na. 


SRK RR OK RK 


Habang naghihintay ng update mula sa masa na inikot ang paligid, nag-ulat sa 
kasalukuyang sitwayson ng pinag-aralang mga target. Unang nagbahagi si Ka Day. 
Positibo, hindi nag-alerto ang target at walang nadagdag na mga personel o 
armas. "Surf" ang binigay nilang koda para dito. Sa kabilang banda, iniulat rin ni 

Ka Emm ang sitwasyon ng kanilang napag-iwanang target. "FM" ang binigay 
nilang koda para dito. 


"Ayon sa masa, hindi na pumunta si FM sa lugar na regular niyang pinupuntahan 
kada linggo. Baka kasi nakahalata sa presensya natin doon. Pero atin pa ring 
bantayan ngayong linggo kung dadalaw ulit," update ni Ka Emm. 


Natapos ang kanilang pulong bago pa man nagtanghalian. Napagdesisyunan 
nilang ikasa ang pagtira sa "Surf" sa linggong iyon. Natakda na nila ang taktikal na 
grupong may 16 personel pang-operatiba, mga pangangailangan para sa 
operasyon, at ang araw na paglalakad tungo sa target. Matapos ang tanghalian, 
nalaman na ng mga kasama ang tuluyang paglabas ng kaaway at natiyak na walang 
pumalit dito. Kaya, naghanda na agad ang mga napiling operatib sa Surf. Iniwan 
nila ang iilan sa mga personal na gamit, at dinala lamang ang pangunahin 
pangangailangan sa operasyon. Handa na sila umalis kinaumagahan. 


"Kasamang Emm, may update sa Surf,’ sampit ni Ka Day. Malapit na ang alas syete 
ng gabi. Matutulog na si Ka Emm nang lumapit si Ka Day. 


"Oh, ano bang bagong update?" Tanong ni Ka Emm sabay bangon sa kanyang 
duyan. 


"May dumating raw ngayong gabi. Kinse na dagdag personel at may dalang isang 
30 na machinegun. Ayon sa masa, regular daw nila ito na augment,’ sagot ni Ka Day. 


"Mga ilang araw kaya yan sila diyan?" dagdag na tanong ni Ka Emm. 


"Pinakamataas na raw ang isang linggo, pinakamababa ang limang araw," sagot ni 
Ka Day. 


"Sige, dagdag monitor nalang tayo kung ano ang kilos nila para matantya natin 


kung may tagas ba tayo o wala. Bukas na lang siguro natin ipaabot sa mga kasama 
ano? Gabi na at tulog na rin ang karamihan," kalmadong sagot ni Ka Emm. 

"Sige kas, yan nalang muna." Umalis na agad si Ka Day. 


Kinabukasan, Oktubre 2, muling nagpulong ang yunit kumand. Matapos ang 
pulong, pinatawag nila ang mga operatiba sa Surf. Ipinaabot sa kanila ang napag- 
usapan ng kumand base sa bagong sitwasyon. Hindi matutuloy ang kanilang pag- 
alis. 


Naintindihan naman ng lahat. Hindi maaring banggain ang kaaway kung ito'y 
malaki at malakas, at walang kasiguraduhang tayo'y mananalo. Matapos ang 
pulong, kinuha nila ang mga itinagong personal na gamit, at muling nilagay sa 
kanilang mga bag. 


Tumunog ang cell phone ni Ka Emm. May dumating na text. 


"Pupunta si FM ngayong petsa kwatro. Mainam na makuha na talaga natin ngayon 
kasi baka di na ito pupunta sa susunod na linggo. Tataas na nga pala ang posisyon 
niya't mapupunta na siya sa malayong lugar. Kung sa gayo'y mahihirapan na 
tayong makuha siya," teks ng masa na nagmamatyag kay FM. 


Malapit na ang alas-2 ng hapon nang natanggap ang teks. Napaisip ng malalim si 
Ka Emm matapos mabasa ang mensahe. Matapos ang ilang segundo, tumayo ito 
mula sa kanyang poste, at ipinatawag ang kumand. 


"Ikasa na natin 'to. Sayang at baka huling beses na 'to na dalaw ni FM doon," 
pabatid na suporta ni Ka Len, na sinuportahan naman ng iba pang kasama. 


"Medyo malayo nga pala ang ating pinanggalingan. Kakayanin ba natin hanggang 
petsa kwatro? Kung sa susunod na araw ay aalis na ang mga nadagdag sa Surf? 
Sasamantalahin ba natin ang pagkakataon, kasi baka kikilos na naman ang 
kaaway. Alin ba?" tanong ni ka Emm. 


"Parang kaya naman ang kay FM, kasi medyo kabisado na natin ang daanan. Kahit 
pa gabi tayo maglakad, obertaym kumbaga, makakarating siguro tayo doon," 


44 


sagot ni Ka Shed. 


"Mabilisang lakaran talaga 'to. Mga kabataang edad namang itong sasama. Si Ka 
Emm lang naman ang medyo...bata pa rin," natatawang biro ni Ka Len. "Babalik 
lang agad kami para makaalis ang para sa Surf." 


Napag-isahang ituloy ang pagtira kay FM. Madaling ipinatawag ang 12 na 
operatiba para sa gawain. Dahil sa limitasyon ni Ka Emm sa mabilisang 
paglalakad, gustuhin man niyang sumama, ngunit pinili na lamang niyang 
magpaiwan kaysa maging bagahe sa grupo. Alas-4 ng hapon, umalis na ang mga 
operatiba at lumipat din sa kabilang tereyn ang mga kasamang naiwan. 


Wala pang tanghali sa itinakdang petsa ay nakarating na ang operatiba sa pusisyon 
para sa pag-ambus ng target. Nakapusisyon na sa kani-kanilang sektor ang tatlong 
tim na pinanguluhan ni Ka Shed katimbang si Ka Len bilang PG at sentro ng 
komunikasyon. Dumaan na sa kanilang pusisyon ang target papasok sa lugar. 


Pinagsikapan nilang hindi makatulog sa pusisyon kahit pa man kulang sila sa tulog 
buhat ng dalawang araw at gabi nilang paglalakad. 


"Kailangang kayanin natin itong sakripisyo. Matagal na itong hiling ng masa at 
kailangan matagumpayan natin ang ating misyon. Dugang kadasig mga kasama!" 
paghihikayat ng PG sa mga kasama. 

"Ok na, maghanda na kayo diyan at aalis na sila palabas. Dalawang motor pa rin 
ang buddy, sa unahan at huli. Nasa gitna siya, dalawa lang sila sa motor, at siya ang 
backride,' teks ng masa kay Ka Len. 


Kasama sa inilarawan ng masa ang kulay ng damit ng target. 


Mabilis na pumusisyon ang mga kasama. Hindi nagtagal at narinig na nila ang 

ingay ng motor at una nilang nakita ang target. Nauna na ito at siya mismo ang 
nagmaneho. "Iyan siya, ayan na siya!" sigaw ni Ka Len sabay putok ng kanyang 
armas tungo sa target. 


Sumunod na ring nagpaputok ang mga kasama. Habang mabilis na iniharang ng 
"charlie tim" ang mga pinutol na puno ng saging sa kalsada, at itinali ang lubid na 
siyang magpapatumba sa motor kung sakaling makadaan ito. Sinalubong na rin 
nila ng kanilang mga bala ang paparating na target. Dalawang motor lang ang 
nakapasok sa kanilang posisyon habang ang panghuling motor ay bumalik agad sa 
dinaanan at hindi na tinamaan. 


Matagumpay ang operasyon! Patay sa pananambang ang pangunahing target na 
walang iba kundi si Jomar "Marcos" Bocales. Patay rin ang isa pa niyang kasama, 
habang sugatan ang isa. Lahat sila ay myembro ng paramilitar na grupong 
Magahat. Nakumpiska sa kanila ang dalawang pistolang .45 at isang .357. 


Personal na sangkot si Bocales sa pagpatay sa dalawang lider Lumad at direktor ng 
isang eskwelahang Lumad noong Setyembre 1, 2015. Tinaguriang "Lianga 
Masaker" ang pagpatay nina Bocales sa dalawang lider-lumad na si Datu Jovelio 
"Belyo" Sinso at Dionel "Onel" Campus at sa direktor ng eskwelahan na si Emerito 
"Emok" Samarca. Dahil sa Lianga Masaker, natulak na magbakwit ang hindi 
bababa sa 8,000 tungo sa syudad. Labis silang nagdusa sa matinding hirap at sa 
walang habas na paniniil gawa ng AFP sa loob ng isang taon doon sa 
pinagbakwitan. 


Kinabukasan, kahit pagod pa, maagang nilakad ng tim ang daan pabalik sa mga 
kasama. Mataas ang kanilang moral dahil sa tagumpay ng operasyon. Matapos 
ang isang araw na pagpahinga, nagpatawag agad ng pulong ang kumand. 


Oktubre 7 na. 


"Nag-update na ang masa na umalis na ang 15 na personahe na dumating sa Surf at 
iniwan ang 30 kaliber na machinegun," report ni Ka Day. 

"Napaka-ayos!" halos sabay-sabay na banggit ng mga kasama. Hindi na nag- 
aksaya ng panahon ang mga kasama sa araw na iyon. Naplano na ang lahat. Dahit 
sa nadagdag na mga datos, nag-adyast ng bilang ang mga operatiba. Galing sa 
dating tatlong tim na may 16 na personel, ginawa itong apat na tim na may 21 
personel kasama na ang medik at camera man. 


Matapos ang pulong, sa pangulo ni Ka Emm, agarang nag-orentasyon gamit ang 
dating gawang replika. Kinabukasan, pinasadahan agad ng mga senaryo sa mga 
operatiba sa kabilang tereyn para hindi ito makita ng mga kasamang hindi kasali 
sa operasyon. Sa gayon, hanggang hindi maikasa ang trabaho, mananatili itong 
sikreto. 


Petsa 9, nang madaling araw, tumungo na sa Surf ang mga mandirigma. Dala ang 
limitadong personal na gamit at piniling gamit militar, mabilis at sikretong 
nilakad ng mga kasama ang matataas na bundok na mabangin at walang tubig. 
Tanging tubig-ulan lamang na isinalok sa malalaking balde/drum ang ginagamit 
ng masa sa lugar. Dito na rin humingi ang mga kasama ng tubig para sa pagluluto 
at pang-inom. Nang sumapit ang dilim, nilakad ng mga Pulang mandirigma ang 
mahabang kalsada papuntang staging point. 


"Dugang kadasig mga kasama! Para sa masa!" sabi ng kasamang medikal na si Ka 
Gong sa mga kasama sa lakaran. Hatinggabi na nang nakarating sila sa staging 
point. 


Sa susunod na araw, kahit dama pa nilang matulog, maagang gumising at 
nagtrabaho sa kusina at nagluto ng almusal. May tubig sa drum sa bahay malapit sa 
kanilang posting at nagsusi ng daanan ang may-ari na maaring gamitin ng mga 
kasama kung sakaling wala ang maybahay. 


Ang buong araw ay itinalaga sa pagpapahinga at pagluto ng mga baong pagkain 
habang nakarelyebo ang paggwardya kada oras para sa seguridad. Pinakilos rin 
nila ang ibang masa sa pagbili ng mga suplay na dadalhin nila pauwi matapos ang 
trabaho. Pagdating nito, agad itong ng mga MO sa kada tim at itinabi agad ito ng 
mga kasama sa kani-kanilang bag. 

Alas singko na sa hapon. Malinaw ang panahon, at walang ulan. Umalis na si Ka 
Mike, ang pinakamaliit sa grupo, kasama ang tatlo pang kasama na nakasibiliyan 
ang porma. Pupunta sila sa lungsod para kumuha ng mga bao-bao (traysikel) na 
masakyan papunta sa target. Nang magdilim, nakarating na rin ang mga operatiba 
sa lugar na daratnan ng kanilang masasakyan. Eksaktong alas-6 ng gabi, 
nakumpleto na ang apat na bao-bao. 


"Akala ko kopras ang ikakarga ma'am, hindi pala,’ sabi ng isang drayber na 
nanginginig ang boses nang kausapin si Ka Gong. Binigyang panahon ng mga 
Pulang mandirigma na makausap at mapaintindi sa mga drayber para maikalma 
ang kanilang dinaramang takot at pangamba. Matapos nito, bumyahe na sila 
patungo sa target. 


Halos kinse minutos nilang nilakbay ang kalsada papunta sa target. Pinatay nila 
ang ilaw sa loob nang hindi mapansin ang mga sakay. Kasama sa Bravo tim, 
maya't maya'y kinakamusta ni Ka Emm ang sitwasyon ng target. Nag-inuman at 
mga lasing na ang mga membro sa Surf nitong mga oras. Si Ka Yer na bitbit ang 
gasolina kasama ang masa, ang nagsilbing mata ng mga pulang manggugubat na 
papunta na. 


Malapit na sila sa target. Ang "charlie tim" ang nagsilbing advance sa byahe na 
sinamahan ni Ka Day na siyang pamilyar sa lugar. Alinsunod sa plan, huminto 
agad ang grupo at nagpaiwan sa krosing, si gilid ng pambansang haywey, na 50 
metros ang layo sa pusisyon ng target. Labas sa ilang mga masa na look out sa 
haywey, nagsilbi ang "charlie tim" na panlabas na armadong look out kung sakaling 
mayroong reinforcement ang kaaway o armadong indibidwal. Habang ang sasakyan 
ng Alpa, Bravo, at Delta tim na magkadikit na naka-komboy ay dahan-dahan 
nang pumasok sa kalsada papunta sa fishport na kinaroroonan ng Surf. 


"Eto na ba? Eto na?" tanong ni Ka Man na lider ng Alpha tim. Katabi niya si Ka 
Len, na may action cam na nakakabit sa kanyang vest. 


"Oo, iyan blue sa unahan, yan na. Relaks lang ha, relaks lang," pagpakalma ni Ka 

Emm gamit ang VHF na radyo. Pinaalala niya ulit na maghintay sa "go signal" 
bago kumilos. 


"Ok, kopya," kalmadong sagot ni Ka Man at iba pang mga tim lider. 


Malapit na sila sa target. Kinakabahan na ang mga drayber. Pinakalma sila ng mga 
tim lider na katabi nila at tinuruang dumapa kapag may narinig na putok at 
huwag iwanan ang sasakyan. 


"Lumabas ang tatlong tao. Walang dalang gamit. Inabante nila ang kanilang 
harang. Hindi na kayo makakahinto sa tapat mismo ng kanilang bahay,' mabilis na 
ulat ni Ka Yer. Saktong dumating na sa harang ang mga motor sa Alpha tim 
matapos natanggap ni Ka Emm ang tawag ni Ka Yer. Nagtanong si Ka Emm bakit 
sila huminto. 


"Nagharang sila, nagharang,' halos pabulong na sabi ni Ka Man. Sa mismong oras 
na iyon, tinanong na ng nagharang ang drayber kung saan sila patungo. 
Kinabahan rin si Ka Len baka napansin na ang blue light sa kanyang kamera. 


"Sige, move na! Move! Move!" kumand ni Ka Emm. 


"Dapa! Dapa! Dapa!" sigaw ng mga kasama habang patakbo ang istasyon ng target. 
Mabilis na umakyat sa hagdan ang Alpha tim at nakasalubong nila ang dalawang 
kaaway na patakbo rin sa kanilang istasyon. Agad na dumapa sa sahig ang mga ito. 
Ang isa pa ay tumakbo palabas sa krosing at nahalo sa mga tao. Mabilis agad 
nakapasok sa ibabang bahagi ang Bravo tim na pinanguluhan ni Ka Rose. 
Nagsimula na ring magtipon ang mga tao nang nakarining nang mga nagsigawan. 
Dito na pumapel sa pag-obserb ang grupo ni Ka Day. Nariyan lang sila sa loob ng 
motor, nakaalerto, habang hindi pinapatay ang makina. 


"Walang gagalaw! Walang gagalaw! Ang NPA ay sumusunod sa batas ng digmaan!" 


nag Tagalog ang mga kasama para agad silang maintindihan dahil kadalasa'y mga 
Moro ang target. 

Mabilis na napasok ng dalawang tim ang ibabaw at itaas na bahagi ng istasyon ng 
Philippine Coast Guard (PCG). Nasurpresa ang kaaway at hindi na nito nakayang 
manlaban matapos ang kidlat na pagdating ng mga Pulang mandirigma sa 
kanilang istasyon. 


"Hindi kayo gagalawin! NPA 'to. NPA 'to. Hindi kayo gagalawin!" paniguro ni Ka 
Rose na nahihirapang magtagalog para pakalmahin ang pag-iyak ng kaaway. 


Sinigurado ng Delta tim ang pagbantay sa mga tao sa paligid ng istasyon. 
Dumagsa na ang mga tao at nagbidyo. Pinahinto nila ito, ipinulong at pinaintindi 
ang dahilan sa isinagawang reyd ng BHB. Ang isang kasama sa Delta tim, na isa rin 
sa nag-hire ng motor, ang siyang pumapel sa pagkalma sa tatlong driver nang 
lumabas ito sa motor at tatakbo na sana. Binalikan nila ang kanilang motor at 
pinaandar muli ang makina. Hindi sila iniwanan ng isang kasama habang 
naghihintay na makabalik muli ang mga kasama. 


Sa loob ng limang minuto, nakuha na agad ng mga Pulang mandirigma ang isang 
30 kalibreng machine gun at mga 
bala nito, apat na mahahabang 


riple ng M16, mga vest, 
magasin at bala, 
dalawang .45 kalibre 
na pistola, 
dalawang VHF na 
radyo, at 
uniporme ng 
PCG. Itong mga 
armos sa PGC ang 
ginamit sa 


kanilang operasyong saywar para kutongan ang kuhang isda ang mga maliliit na 
mandaragat sa lugar. Namimilit rin silang magmulta sa pinakamababang tag- 
P6,000 sa mga mangingisdang hindi pa rehistrado ang mga maliliit na bangkang 
gamit nito sa pangisda, kasama ang mga pukot at pana. 


"Oo nga! Mabuti na rin, kas, na inyong binawian ng armas dahil mga abusado ang 
mga iyan!" pagsang-ayon ng masa na pinaintindi ng Delta tim. 


"Mabuhay ang Bagong Hukbong Bayan!" Mabuhay ang masang nakikibaka!" sigaw 
ng isa sa mga kasama nang makitang pababa na ng istasyon ang Alpha at Bravo 
tim. 


"Mabuhay!" kasama nang sumagot ang mga masang tinipon ng Delta tim sa labas 
ng istasyon. 


Mabilis na sumakay pabalik sa kanilang motor ang tatlong tim. Agad na 
humarurot palabas ang mga drayber. Ang tim ni Ka Day ang nagpahuli, sakay na 
nila si Ka Yer dala ang gasolina. Parang balewala na sa mga drayber ang bikat ng 
kinakarga, at ang mabato at paakyat na bahagi ng kalsada matapos makalagpas sa 
haywey. 


Sa kabila ng sobrang galak, hindi ibinaba ng mga kasama ang pag-alerto. Halos 30 
minutong binaybay ng apat na bao-bao ang kalsada. Pagdating sa kanilang 


babaan, binigay agad ni Ka Yer ang gasolina kay Ka Emm. 


"Mga kas, sanay magkasya itong gasolina para sa inyo,' sabay abot ni Ka Emm ang 
galon sa isang drayber. 


"Maraming salamat, kas, hindi na talaga kami aabot nitong natitirang gas namin 
kung hindi madadagdagan," sagot ng isang drayber. 


"Maraming salamat talaga dito, kas," pasalamat ng isa pang drayber na nakahinga 
na kahit nanginginig pa. 

Nagbigay si Ka Emm ng dagdag pondo. Tatanggi sana ang mga driver dahil 
marami silang natanggap ngunit wala silang nagawa nang pilitin sila ng kasama. 


"Maliit na halaga lang ‘yan, mga kasama. Hindi nasusukat ang malaking 
kontribusyon ninyo sa tagumpay na natamo natin ngayon. Lubos po kaming 
nagpapasalamat sa inyong pagsisikap na makipagtulungan sa gitna ng inyong 
takot at pangamba. More encouragement sa inyong mga kaibigan. Hanggang sa 
susunod. Ingat sa biyahe pauwi," pampalakas-loob ni Ka Emm sa mga drayber. 


Nagpasalamat ang mga drayber at pinasigla sila sa kanilang hindi inaasahang 
karanasan kasama ang hukbong bayan. 


Mabigat man ang dala ng mga kasama pauwi, magaan pa rin ang kanilang mga 
hakbang matapos ang tagumpay na nakamit. Hindi masukat ang kaligayahan ng 
masa, lalo na ng mga mangingisda sa apektadong barangay sa matagumpay na 
pagdis-arma sa abusadbong mga myembro ng PCG. 


Sa halos isang buwang pakikibaka sa hirap at sakripisyo, isang platun ng BHB- 
Surigao del Sur ang nagpasiya at matagumpay na naisagawa ang dalawang 
magkasunod na aksyong militar. Pinilay nito ang lakas ng mapang-api at 
mapagsamantalang tropa ng kaaway at tumugon sa kahilingan ng malawak na 
inaapi at pinagsasamantalahang masa. Ang determinasyon ng masa na lutasin ang 
kanilang problema sa pamamagitan ng sarili nilang aksyon at partisipasyon, at 
pagtitiwala sa kanilang pulang hukbo ang susi sa tagumpay ng aksyong militar na 
iyon. 


Pumasok na ang mga pwersa ng kaaway sa lugar bilang reaksyon sa matagumpay 


na BTO ng mga kasama. Masigasig at palihim, lumipat ang platun sa ibang bayan 
para maglunsad ng gawaing masa nang walang anumang kilos ng kaaway. 

Semana Santa 


ni Kasamang Ju 


Ito ay kwento ng mga kasamang napasuong sa isang depensibang aksyon sa kalagitnaan ng 
semana santa, at kung paano pumapel ang mga bagong saltang medical surgeon para 
gamutin at alagaan ang isang kasamang kritikal na nasugatan. Makikita rin dito ang mainit 
na pagtanggap ng masang matagal nang naghintay sa muling pagbalik ng hukbo. 


Semana santa 2022. Araw ng Lunes. Malapit nang magtakipsilim. 


"Kas (kasama), hinto muna kasi may masa. Ipasa sa mga kas na pahinga muna at 
kakausapin ang masa,’ pasa ng kasamang nasa harapan ko. Agad ko namang 
ipinasa sa mga nakasunod na mga kasamang pasan-pasan ang isang kasamang 
sugatan. Umatras sila at tumabi nang hindi makita ng masa. 


Ang iskwad na nakaabante pa lamang ang nakita ng masang mag-asawa na 
nagpapastol ng kalabaw nang nadaanan nila kami. Plano naming tumawid sa 
kalsada para marating ang kabilang baryo, gamit ang mapa na nadownload namin 
sa selpon. 


"Sana'y mapagkakatiwalaan ang nakasalubong nating masa, nang hindi tayo 
mabisto ng kaaway," hiling ko sa aking sarili habang nakaupo at nagpapaypay. 


"Kas, ayos lang pala 'yang masang nakakita sa atin. Dito tayo magpapagabi at 
magsaing ng hapunan. Hindi na kasali ang agahan kasi ang masa na ang bahala," 
pasa ni Ka Emm, ang aming platun lider na nakalubog sa aming iskwad. 


Nawala ang aking pangamba at ipinasa agad ang mensahe sa natitirang kasama sa 
iskwad. Naglibot si Ka Emm para ipaalam sa iba pang iskwad. Naghanda na ako 


para magsaing. 


Habang nakaupo sa harapan ng sinasaing na kanin, binalikan ko ang ala-ala ng 
mga pangyayari. 

"Ang bango naman ng inihaw,' sabi ko sa mga kasamang nag-iihaw ng karne sa 
bandang ibaba ng tereyn na aming tinigilan. Napadaan ako sa kanila bitbit ang 
kalderong kakukuskos ko lang sa ilog. 


"Akin na yang kaldero kas, magsasaing na ako," sinalubong ako ni Ka Jiro sabay 
kuha ng kaldero. 


"Ay oo, alas-10 na nga pala. Nandyan na ba yung hati naming karne? Ilan ba ang 
kada hiwa?" tanong ko kay Ka Jiro na aming MO. 


"Oo, kas, nandyan na, tig-aapat tayo." 
Kakabalik lang sa lugar ng isang platung pang-gawaing masa sa erya na naiwanan 


nang halos dalawang taon. Para makatulong sa pagrekober, naatasan ang aming 
platun na samahan sila. Nagsilbi ang grupo namin bilang Platun Dos. 


Naabutan namin ang masa na kamag- 
anak ng dating kasama at pumayag 
itong bumili ng suplay. Binili na rin 
namin ang kanilang baboy para pang- 
ulam. Noong umagang iyon, lumipat 
kami galing sa posting (temporaryong 
kampo) palapit sa bahay ng masa 
pararhindi na malayo ang mga kasama 
na kumuha ng suplay at nag-ihaw ng 
baboy. Kung merong biglaang atake 
ng kaaway, hindi rin kami 
mahihiwalay ang ibang mga 
kasama. Napag-usapan 
ito sa kumand sa 
dalawang platun 
dahil may kilos ng 


kaaway sa kabilang baryo matapos mabisto sa pagdaan namin doon. 


Nakuha na ang suplay sa bahay ng masa, halos 100 metros ang layo galing sa 
aming tinitigilang mga puno ng falcatta. Hindi gaanong madalisdis ang tereyn at 
maiiksi pa ang mga damo na pantakip sana sa kaharap na tereyn. Kaya naman, 
nagtayo kami ng matataas na kahoy at nagtakip ng makakapal na damo pang- 
kamoplahe. Ito ang ginawa ng mga kasamang nagpulong para i-ases ang dalawang 
iskwad lider habang nakatigil. 


Matapos ang 30 minuto, naluto na ang kanin at ang karne para tanghalian. 


"Ano yon?" nakatingin ang lahat sa itaas sa pag-aakalang sanga ng palkata ang 
nahulog. 


"BLANNNNGGGG!" Isang malakas na putok ang bumagsak sa patag sa likod 
namin. 


"Kanyon!" sigaw ng isang kasama. Sinundan ito ng volume fire ng kaaway at ang 
sagot na putok ng mga kasama na nakapwesto sa kanilang sektor. 


Nakayukong tumakbo ang mga kasama galing sa kanilang pinagpulungan papunta 
sa kanya-kanyang iskwad. Gumapang ako papunta sa aking bag na nasa isang 
puno ng palkata pero hindi pa ako nakarating, naabutan ko nang nakahapa ang 
aming iskwad lider na si Ka Jems. Hindi na ito gumagalaw. May tama ito sa likod. 
Nasa tabi na niya si Ka Bunsay, ang bagong sanay na medik sa aming iskwad. 


"Relaks lang, relaks lang! Maliit lang yan. Sige, dalhin na yan sa ibaba!" sabi ko kay 
Ka Bunsay. Napaloob kami sa medyo patag na bahagi kung saan kitang-kita ang 
nakatapat na pwesto ng kaaway. 


Nagpatuloy ako sa unahan. Mabuti na lang at suot ko ang aking vest at baril. Nakita 
ko ang aming MO na nakadapa at siya na ang may hawak ng M208 ni Kas Jems. 
Nahiwalay ang vest at bala nito. Kinuha ko ito at ipinasuot sa kanya. Nagdalawang- 
isip akong magpatuloy papunta sa aking bag dahil mahawan ang daanan. 

Tumingin ako sa bandang pinagpulungan nila Ka Emm. Siya na lang mag-isa 
doon. Sinasaksak ang mga balang binilad niya sa araw sa kanyang magasin. 
Nakasilong siya sa isang puno ng saging na sakto lang para takpan ang kanyang 
manipis na katawan. Hindi pa niya naisuot ng kanyang t-shirt. 


"BLANNNNGGGG!" Isa pang putok ng kanyon sa likod namin. 


Napatingin ako sa mga kasama, nakapusisyon na sila at nagpapaputok patungo sa 
tapat ng tereyn. Nagpaputok na rin ako kung saan ako nakahapa. 


"Kunin na ang mga gamit! Kunin ang mga bag!" sigaw ng PL (lider sa pulitika) ng 
Platun Uno. 


"Hala! Ang gas stove ko!" Tiningnan ko ang kalan na pinaglutuan ng karne. Hindi 
ito na-paano at patuloy pa rin ang pag-apoy. Kukunin ko sana ito pero natakot na 
ako't masyado itong kita sa tapat. Hindi ko pa kabisado kung may mamumutok ba 
ng kaaway na malapit sa akin o hinid. Abala na ang mga kasamang magligpit ng 
gamit at wala pa akong mapagsabihan sa malapit. 


"Kas, ang bag ko! Di ko na makuha kasi nasa tapat, masyadong hawan,' sabi ko kay 
Ka Emm na lumapit sa aming iskwad. Determinado akong kunin ang gamit ko 
pero baka mabagal akong gumapang at madadagdagan lamang ang mga sugatan 
kung hindi man lubos na matamaan. 


"Sige lang, ipapakuha ko lang yan sa kasama ngayon," sagot niya sa akin. Alam na 
niya na natamaan at sugatan na ang aming SL (lider ng iskwad). 


"Kas, palit tayo ng baril, nakabara yung sa'kin," sabi ni Kas Rose sa ‘kin na galing 
Iskwad Uno. Binigay ko agad ang baril sabay sabi sa kanya kung kaya niya bang 
kunin ang aking bag. Iniwan muna niya ang kanyang baril sa aking pusisyon at 
mabilisang ginapang ang bag ko. Saktong pagkakuha niya sa aking bag, umulan na 
ng bala sa malapit sa kanya. Kinabahan ako sa kanya, pero mabilis siyang nakaalis, 

dala-dala ang bag ko. 


"BLANNNNGGGG"" Isa na namang putok ng kanyon. Tiningnan ko ang kumand, 
walang pang utos na umatras. Sunud-sunod na ang putok ng kanyon at nag-aalala 
ako na baka babagsak na amin. 


"Regroup! Regroup!" utos ng PL namin at agad na ipinasa sa iskwad. Hindi ko na 
kinuha ang gas stove, umatras ako patungo sa mga kasama ko na inasikaso ang 
mga sugatan. Sa utos ng kumand, nauna ang aming iskwad, na sinamahan ng 
nakapamilyar sa lugar, at dinala ang aming mga sugatan. Dumaan kami sa isang 
patag na lugar. Buti na lang hindi gumamit ng pwersang panghangin ang kaaway. 
Pero problema pa rin dahil dahil lagpas-tao ang lalim ng tubig kailangan naming 
tawirin. 


"BLANNNNGGGG" Isa pang putok ng kanyon. Hindi gaanong malayo ang bagsak 
ng bola ng kanyon. Medyo kinakabahan ako dahil nagdatingan na lahat ng 
kasama at nagkukumpulan na kami hindi masyadong kalayuan sa nilisan naming 
tereyn at patuloy na ang putok ng kanyon na papalapag na sa lawa. Buti na lang 
may "gakit" na nahanap ang adbans (advance tim) at 'yun ang ginamit sa pagtawid. 


"Kas oh," inilapit sa akin ni Kas Emm ang kaldero. "Nasa bag na yung gas stove," 
dagdag niya. 


Agad kong kinuha ang kaldero. May laman pa sa loob. Sininyasan ko si Ka Jiro na 
ipasok ang kaldero sa bag niya. Inilagay ko ang karne sa isang ecobag at itinali sa 
aking bag. Dahan-dahan kaming tumawid dahil iisa lang ang gakit. Ngunit sa 
tulong ng mga kasama, gamit ang lubid, medyo mas napabilis ang paghakot nga 
mga gamit at sa mga kasama na hindi marunong lumangoy. Ang mga kapwa 
manlalangoy tulad ni Kas Man ay tumulong sa pagdala ng mga bag. 


Naghanap din ako ng kahoy na lumulutang, may isang dipa ang haba na nakita ko. 
Kinuha ko ito kasama si Ka Jen, itinali namin ang baril namin dito at ipinahila kay 
Kas Making na marunong lumangoy. Hindi na namin tinatanggal ang aming 
botas at bag sa suot. May mga nagtangkang tumawid pero muntik nang malunod 

pero natulungan agad. May mga kagamitan din na lumubog kabilang ang ilang 
bota at isang full vest sa unang pagtawid dahil sa pagtaob ng bangka. 


Buti na lang at hindi lalagpas ng 10 dipa ang layo ng pangalawa naming tinawid na 
ilog, gamit rin ang bangka. Mabilis na lumangoy ang kasama dala ang lubid ng 
duyan patawid. Tinali agad niya ito sa bangka at itinapon ang isang dulo nito sa 
mga kasamang patawid. Hawak ang lubid sa bawat dulo, mabilis nilang hinila ang 
bangka patawid at pabalik kaya mas mabilis ang aming pagtawid. Pinakahuling 
tumawid ang mga rear-guard kasama sila Ka Niko, Ka Ann, Ka Len, at Ka Rose. 
Ligtas na nakatawid ang lahat ng kasama sa pangalawang pagtawid. Halos wala 
nang malay ang aming kasamang sugatan sa mga sandaling ito. Nabasa na rin ng 
tubig ang kaniyang sugat. 


"Kas Emm, pwede ba tayong makahinto sa unahan? Kailangan na talaga ng pansin 
ang pasyente," tanong ng mga kasamang medik. 


"Oo, pero distansya lang tayo kaunti kasi masyado pa tayong malapit," sagot ni Ka 
Emm. 


Palitan ang mga kasama sa pagbubuhat kay Ka Jems, pero dahil malaki ang 
katawan nito, iilan lang rin ang may kakayahang magbuhat sa kanya. 


"Kasama, halos mag-iiilang oras na. Baka pwedeng huminto na at baka hindi na 
maisalba ang pasyente," hiling ng mga medikal sa kumand. 


Huminto kami sa kakahuyan na medyo makapal ang kamoplahe. Dito na 
inatupag ng mga medikal ang sugatan. Sumasagot pa siya sa mga tanong per 
dahan-dahan nang nanlalamig ang kanyang katawan. Nagpulong agad ang mga 
medikal, sa pangunguna ni Ka Iya at Ka Nane. Pinag-usapan nila ang mga 
kailangan gawin, mga kinakailangang gamitin, at ang pagbabahagi ng gawain. 


Nakapusisyon din ang mga kasama sa paligid. Nang napwesto na ang pasyente at 
nahanda na ang mga aparato, sinimulan na ng mga medikal ang paggamot. 

"Nan, kaya ko ba ang mag-chest tube? Ni kailanman ay di ko pa ito nasubukan 
gawa ng lagi lang akong alalay sa ganitong mga kaso. Alam mo naman ang aking 
limitasyon kapag nakakakita ng dugo,” narinig ko na sabi ni Ka Iya na halos 
mangiyak-iyak na sa harap ni Ka Nani. 


"Relaks lang, kaya natin to. Pareho lang tayo. Hindi pa talaga natin nasubukang 
tayo mismo ang gumawa, pero dahil tayo lang ang nandito, kailangan talaga natin 
itong gawin. Kaya lang ito. Ikaw na ang manguna, suporta ako,’ kalmado ngunit 
pursigidong sagot ni Ka Nani. 


Tinurukan na ng pampatulog ang pasyente pero nagsasalita pa rin ito nang 
sinimulan ng hiwain ang kanyang tagiliran. Malakas pa naman ang boses ni Ka 
Jems. Pinagsabihan na ng mga kasamang nakapalibot. Kaya lumapit ako at 
tumulong na magpahinahon sa pasyente. Mabuti na lang at nakinig rin nang ako 
na ang nagsalita. 


Nakapalibot ang mga medikal na nagturok 


ng anestisya at nagmonitor ng vital signs 


ng pasyente. Inuulat nila ito kada minuto kay Ka Iya at Ka Nani na siyang 
humihiwa ng kaliwang banda para ipasok ang chest tube. 


Nagsimula nang matulog ang pasyente kasabay ng pag-bagsak ng kanyang vital 
signs, nanlamig na ang kanyang buong katawan. Pumalit na si Ka Nani dahil 
dahan-dahan nang nahihilo si Ka Iya sa harap ng maraming dugo. Mabilis na 
hiniwa ni Ka Nani ang sinimulan ni Ka iya at nang nabutasan na ito, tinulungan na 
agad nilang ipasok ang tubo. Masikip pa itong ipasok, pero nakuha lang nilang 
gawin at mapasok ang tubo. Mabilis agad na dumaloy ang dugo galing sa baga ng 
pasyente, na umabot na agad ng halos 1 litro matapos lamang ang ilang segundo. 


Napaluha ang dalawa habang nagpapasalamat sa matagumpay nilang pagpasok ng 
chest tube. Dito dahan-dahan na bumalik ang init ng katawan ng pasyente. 
Tinapik ko ang balikat ng mga medik at muli silang sumigla dahit sa ipinakitang 
determinasyon na iligtas ang kasama. Hindi lumagpas ng 30 minuto mula nang 
aming paghinto, naalis na sa kritikal na kondisyon ni Ka Jems. 


"Kas, eto na yung punong pinadala mo. Kumukuha pa sila ng sanga,” sabi ng 
kasamang naghatid ng kahoy. 


Iniwan ko sila at kinuha ang kahoy na inihatid ng mga kasama. Pagkatapos ay 
sinimulan kong itali ang duyan para sakyan ng pasyente. Unang beses ko itong 
gawin. Tinandaan ko lang ang itsura ng pagkatali mula mga dating karanasan. 
Hindi na ako humingi ng tulong sa mga kasamang nakabantay sa seguridad. 


Nang matapos nang atupagin ang pasyente, inilipat na ito sa duyan. Naglakad na 
agad kami matapos ang isang oras na paghinto. Unang nagbuhat ang magpinsan 
na sina Ka Char at Ka Mak. 

"Laban lang Jems, 'wag kang palamya-lamya,’ pabirong sabi ni Ka Chard sa 
pasyente. 


"Chard, ikaw ba yan?" tanong ni Ka Jems 


"Oo, ako to. Magpursige ka kasama, pa'no nalang..." 


61 


"Saan nga pala si Ka Jen, kamusta siya? Ok lang ba siya?" tanong ni Ka Jems. Kahit 
pala may anestisya at pampatulog ang kasama, madaldal pa rin kung tinatanong. 
Ang lakas pa naman ng boses. Kaya nama'y tawa nang tawa ang mga kasamang 
nakakarinig sa kanya. 


Nasa unahan ni Ka Chard si Ka Jen at nakarinig rin sa pinag-uusapan, pero 
pinatahimik na ito ng mga kasama. Isang bagong sanay na medik si Kas Jen sa 
Platun Uno. Hindi lang alam ni Ka Jems na buong panahong hawak ni Ka Jen ang 
kamay niya para hindi mahirapan ang mga medik sa operasyon. 


"Kas kain muna tayo," sabi ko sa mga kasamang nagbuhat sa pasyente nang kami 
ay huminto at nagpahinga. "Eto na yung lutong karne, kain na kayo para may lakas 
kayong magbuhat. Mag-aalas tres na't wala pa tayong tanghalian." 


"Salamat kas, parang gutom na nga,” sagot ni Kas Jiro at sa mga kasamang 
tumulong. 


Kinuha ko agad ang ecobag na pinaglagyan ng karne mula sa aking bag. Nababad 
ito sa tubig nang kami ay tumawid pero balewala lang ito sa mga kasama. Iyon 
lang talaga ang aming naisalba. Matapos kong mabigyan ang mga nagbuhat, 
ibinahagi ko na ito sa buong iskwad. Magaan sa dibdib na makita ang mga kasama 
habang kumakain. Patuloy kaming naglakad matapos ang ilang minutong 
pahinga. Sa gitna ng init sa paglalakad, mapagmatyag ang mga medik na laging 
tinitingnan ang sitwasyon ng pasyente, lalo na ang tubo sa gilid nito. 


"Kas, hapunan na, pakipasa nalang," sabi ko sa mga kasama. Luto na ang sinaing na 
kanin. 


"May selopeyn dito para doon sa mga walang lunchbox. Magdala na rin kayo ng 
baon pang almusal, nandyan na rin ang kanin na niluto ng masa. Tahimik at 
walang ilaw na kumakain ang mga kasama. May kaunting ilaw na sumisilip galing 
sa mga tala mula sa langit. 

Alas-7 ng gabi ang tinakdang oras patawid ng kalsada. Ginarantiya ng masa na siya 
na ang magbubura ng mga bakas sa aming hinintuan at pinagkainan. 


"Ipasa na magdikit-dikit. Patayin ang ilaw." Dinig na namin ang tahol ng mga aso 
sa mga malapit na kabahayang nakapatay na rin ang mga ilaw. 


"Kas, bilisan ang pagtawid, iwasang ingayan ang paghakbang sa kalsada," pasa ng 
kasama galing adbans. Matagumpay kaming nakatawid sa kalsada na hindi 
nadatnan ng mga sasakyan. Hinatid kami ng isang residente doon sa isang 
mapagkakatiwalaang masa sa kabilang baryo. Palaging may medik na nakatutok sa 
pasyente, lalo na nung gusto nitong umihi. Agad itong kinabitan ng kateter. Alas- 
10 na sa gabi nang nakarating kami sa aming posting (temporaryong kampo.) 


Kinabukasan, buong araw umulan. Habang nakatambay ang mga kasama, may 
isang tim na naatasang dumugtong sa masa. Dito, sinamantala ng mga kasamang 
medik ang pagpulong at pagpwesto sa mga kailangan gawin para alagaan ang 
pasyente. Agaran silang nag-uulat sa sitwasyon at pangangailangan ng pasyente. 


Matagumpay na nakadugtong ang tim sa masa sa kabilang baryo na aming 
patututunguhan. 


"Day, alis na kayo diyan, may dumaan na kaaway dito sa amin ngayon," updeyt ng 
masa na naghatid sa amin. Alas-7 na sa gabi. Dahil dito, umalis na agad kami nang 
madaling araw. Buong araw kaming naglakad. 


Sinalubong kami ng masa at hinatid sa ligtas na lugar na pwedeng magkampo. 
Nakapahinga kami ng dalawang araw doon. Napakilos din ang masa na bumili ng 
pagkain para sa pasyente. Malapit lang ang kanilang gulayan, pero di na kami 
pinayagan lumabas para wala nang malikhang mga bakas. Ang masa na ang 
kumuha para sa amin. 


"Day, nandito na ang gulay, pero hintay lang dahil may kailangan pang tingnan," 

teks ng masa sa aming PO. Matapos mapag-usapan ng Kumand ang bagong 
updeyt, nagligpit na kami ng gamit habang hindi pa natino ang updeyt ng masa. 
Umabot na ng alas-5 ng hapon pero hindi na nakontak uli ang masa at hindi na 
ito matawagan. Nagdesisyon ang kumand na papuntahan ng dalawang kasamang 
nakasibilyan para siyasatin kung ang nangyari. 


"Day, wag na kayong pumunta dito kasi nandito ang kaaway. Naka-hold kami dito 
at ako lang ang pinalabas kaya ako ang ang pwedeng tumawag. Si Tito niyo hawak 
rin nila," ito ang sabi nang masa nang muli ito makatawag. Matapos ang ilang 
minuto, nakabalik na rin ang dalawang kasamang inutusang puntahan siya. 
Malapit na sila sa bahay nang natanggap nila 

ang tawag ni Kas Emm. Nagmamadali silang 


makabalik. Simula nang magtakipsilim 
nang umalis kami sa aming posting. 
Hindi na kami gumamit ng ilaw 
dahil nasa tapat lang ng sakahan ng 
masa ang aming daanan. 


"Kas, may butas sa kaliwa. Matinik sa 
kanan." Dahil nasa likod ko ang mga 
kasamang pasan-pasan ang pasyente, 
sinisiguro kong mapasa sa kanila ang 
mga dinadaanan para maiwasang 
madisgrasya ang pasyente. Medyo 
mabilis ang lakad namin noon, 
kasi sobrang lapit lang namin sa 
kinaroroonan ng kaaway. 
Kahit hinihingal paakyat 
na walang ilaw, walang 
imik ang mga kasamang 
pumasan ang pasyente. 

"Hala!" sabay-sabay ang gulat ng mga kasamang pasan ang pasyente. "Wala 
namang nagsabing may isa pa palang butas dito," sabi ni Ka Real. Halos hanggang 
tuhod na nabaon sa butas ang isa niyang paa. 


"Pasensya na kas, isa lang rin ang ipinasa sa akin. Hano, ok lang ba kayo? Hindi 
lang ba napano ang 'yong paa? Si Ka Jems?" tanong ko sa kasama. 


"Ok lang naman ako. Ang likod lang ang tumama," sagot ni Ka Jems. 


Nagpatuloy na kami sa paglalakad. Walang tila ang ulan at may kalat-kalat na 
kidlat. Kinakailangan naming huminto para magsurbey ang adbans ng daanan. 
Dama na namin ang lamig. 


"Kas, ok lang kayo diyan?" tanong ni Ka Jems sa mga kasamang nagbuhat sa kanya. 
"O, ok lang,” sagot ng dalawang kasama. 


"Ka Real, tingin mo, pwede na ba akong makalakad bukas? Naaawa na ako sa mga 
kasamang pumapasan sa'kin lalo na kapag gabi, tanong ni Ka Jems kay Ka Real na 
isa rin medik ng platun uno. 


"Baka mahihirapan ka pa. Nahilo ka pa kanina nung sinubukan mong maglakad," 
sagot ni Ka Real. 


Nagpatuloy kami sa paglakad matapos makabalik ang nagsarbey. Alas-10 nang 
huminto kami at nagposte. Kinabukasan, maaga kaming naghanda at nagsaing 
para makaalis ng agad. Kahit sabi ng medik na hindi pa sana pwede dahil 
mahihirapan pang huminga, pinatunayan ni Ka Jems and determinasyong 
maglakad mag-isa. Pursigido siyang panindigan ito at ngayo'y palakad-lakad para 
madaig ang kahirapang huminga at panghihilo. 


"Kas, suotin mo itong bota ko. Parang tayo lang naman ang magkakasya rito," sabi 

ni Ka Reb na aming vice iskwad lider. 


"Huwag na, kas. Mas kailangan mo yan dahil bago lang rin inoperahan ang iyong 
mga daliri sa paa. Hindi mabuti kung mapuputikan iyan," sagot niya. 


Sumang-ayon dito ang mga medik. Mas madali rin para kay Ka Jems kung 
nakapaang maglakad nang hindi pa gaanong malakas ang kanyang pangagatawan. 
Medyas lang ang suot ni Ka Jems sa kanyang paa. Palaging nakasabay sa kanya 
ang isang kasamang nagbuhat noon, bilang alalay sa paglalakad. Nahihirapan 
siyang huminga paakyat. Pero kahit pa, nagpursige siyang maglakad para mas 
bumilis ang byahe ng buong platun. Sa mga matataas at matatarik na daan, 
tinutulungan siya ng mga kasamang humakbang para hindi masugatan ang 
kanyang paa. 


Dahil naparoon sa may signal ang selpon, nabalitaan namin na labis na binugbog 
ng kaaway ang masa na kanilang hawak. Malaki ang bukol sa ulo ni Angkol at 
nahihirapan itong huminga matapos itong makuya ng pamilya sa buong gabing 
pagtatanong ng mga kaaway sa kanya. Paulit-ulit siyang tinatanong kung saan 
dinala ang suplay na kanyang binili. 


"Day, wag kayong mag-alala sa amin. Wala kaming sinabi ni isang bagay tungkol 
sa inyo. Lumayo na muna kayo at mag-ingat nang mabuti, kami na bahala sa 
Angkol niyo," sabi ng asawa ng binugbog na magsasaka nang tinawagan siya ng 
mga kasama. Pinayuhan siya ng mga kasama na ipagamot ang kanyang asawa sa 
duktor. 


Dahan-dahang nakaramdam ng lakas si Ka Jems sa tatlong araw naming 
paglalakad at dito na rin tinanggal ang kanyang test tube at kateter. Kinagabihan, 
kinuha ng mga kasama ang aming suplay. Dito natanggap ng mga kasama ang 
balita mula sa masang naghatid sa amin na may kaaway na namataan kahapon gn 
umaga malapit sa aming iniwanang poste. Nagdesisyon ang kumand na mag- 
alerto habang nililinaw ang sitwasyon at sinamantalang huminto muna para 
makapahinga ang pwersa. 

Red alert ang buong platun. 
"Kas, may ingay malapit sa baba. May kasama bang pumunta sa tubigan? Paki-tsek 
nga sa lahat ng iskwad," tanong sa mga kasama galing sa platun uno. Alas-11 na ng 


tanghali at tapos na ang lahat na magluto ng tanghalian. 


"Wala nang kasama sa baba, kas," pasa ni Ka Man na SL ng Iskwad Uno sa aming 
platun. 


"Tingnan at linawin niyong mabuti, baka maisahan tayo,’ sagot ni Ka Emm. 
Nakahanda lang rin ang bawat isa lalo na sa Platun Dos sa mga sandaling iyun 


liban sa isang tim na nakaluk-awt sa mataas na bahagi ng tereyn. 


Dahan-dahan kaming nagligpit ng ibang gamit, liban sa mga sinasampay na basa. 
Ang iilan ay nagtahi rin ng mga napunit na gamit nila. 


"Kas, may armado sa baba, may dalang bag," dali-daling pasa ng kasama papunta 
kay Ka Emm. 


"Totoo ba?" sagot ni Ka Emm, sabay tayo at kuha ng kanyang baril. Nakita ng mga 
kasama ang kanyang reaksyon niya. Alerto na rin ang lahat. 


"Bang! Bang!" Putok na agad ang sumunod galing sa baba. 

"Kaaway sa baba, pusisyon!" sigaw ng aming PL. 

Nagpaputok na agad ang mga kasama. Hindi na ako nagpaputok, siniguro ko na 
naligpit ang kaldero na kinuha naman agad ni Ka Jiro. Binalot ko na agad ang 
kalan pati na rin ang mga sinampay papasok sa bag. 


"Jems! Jems! Asan si Jems?" tanong ni Kas Emm sa mga kasama sa Iskwad Dos. 


"Nandito lang ako Ka Emm,’ sagot ni Ka Jems. Nagpaputok agad ito sa baba kung 
saan nakita ang kaaway. 

"Ang bala, 'wag pasobrahan ang bala. Malayo lang ang kaaway!" paalala ni Ka 
Emm. Papalit-palit lang ang pagpapaputok ng mga kasama. Nahirapang 
pagpatama ang kaaway sa amin dahil nasa mataas kami na tereyn. Ang nakalapit 
lang na kaaway ay iyong nakita sa ibaba kung saan kami nakasektor. 


"Sila Bunsay na nakaluk-awt, nakabalik na ba?" tanong ni Ka Jems sa mga kasama. 


"Kas Jems! Kas Jems! Kas Jems, nasaan siya?” tanong ni Kas Bunsay habang 
tumatakbo papunta sa iskwad namin. Nag-aalala siya sa pasyente. 


"Dito lang ako, relaks lang, ok lang ako." 


"Relax ka lang Kas Jems, relax ka lang,” tinapik ni Kas Bunsay ang balikat ng squad 
leader namin. 


"Ok lang ako. Relax ka lang, malayo ang kalaban. Sige na kunin mo na ang mga 
gamit mo," sabi ni Kas Jems sa kanya. 


Pagkatapos magligpit ng mga kasama, agad kaming umatras sa kahabaan ng teryn 
patungo sa mas mataas pang bahagi. Nagpaputok ng kanyon ang kaaway pero sa 
di kalayuan lang ito tumama. 


Pagkatapos ng insidente, narinig namin na may isa pang residente na binugbog 
ng kaaway malapit sa pinangyarihan dahil umano'y suportado nila ang NPA sa 
lugar. 


Lumabas kami sa lugar gamit ang palihim na paraan. Bulag ang kaaway kung saan 
kami pumunta. Sa sunod naming tinigilan, maingat kaming nakipag-ugnayan sa 
mga lumang kakilala at nakita rin ang mga bagong kakilala. 


Tinatasa namin ang dalawang kaso nang depensiba upang matutunan ang mga 
positibo at negatibong aral. Kabilang sa lumabas sa mga mungkahi ang pagsama 


sa BKPM o ang plano sa pagsasanay sa paglangoy at pagsagip sa kasamang 
nalulunod dahil kakaunti lang sa amin ang may kakayahan. 


Nagtasa rin ang mga medik, na nakakuha rin ng bagong karanasan at kaalaman. 
Dahil dito, tumaas ang kumpyansa ng mga Pulang kumander at mandirigma sa 
mga medik at kanilang kakayahang maglitas ng buhay sa gitna ng labanan. 


Sa karanasang iyon, kahit dalawang beses kaming nadepensib sa loob ng isang 
linggo, napatunayan kong nandyan talaga ang masa, laging handa at naghihintay 
lamang sa kanilang hukbo. Bagamat may ilang masa na naakit at ginamit ng 
kaaway, marami pa rin sa kanila ang tunay na nagmamahal at sumusuporta sa 


BHB kahit pa sa mahihirap na sitwasyon. 


Maalinsangan ang panahon noong tanghaling iyon. 
Tumatagaktak ang aking pawis. Kay sarap lumangoy 
sa ilog sa ganitong oras! Kaso, naglalakbay kami 


para sa pinaplano naming TO (taktikal na opensiba). 


Nasanay na ako sa pagiging vanguard sa paglalakad- 
-nagmamasid, alerto at matalas ang pandama, 
tinitiyak ang paroroonan para sa buong yunit. 

Handang unang mapalaban, handang makauna sa 


paglaban. 


Regular na daan ang aming binabagtas. Sa kanan 
ko, tanaw ko ang ilog. Sa kaliwa, may daan na 
tatagpo sa binabagtas namin. Dahan-dahan akong 
umaabante dahil natatagalan ang kasunod ko. 
Sumulyap muli ako sa kanan. Natakpan na ng 

mga bato ang tanaw sanang ilog. Tumingin ako sa 
kaliwa. Biglang nakuha ng pansin ko ang mga taong 


papalapit. 

Chino ang suot nila, mga naka-kawa at naka-bota. 
Inuusisa ko ang mga mukhang nagmimistulang 
mga kasama, ngunit wala akong makilala. Hinanda 
ko ang daliri ko sa gatilyo. Isa, dalawa, tatlo--bilang 
ko sa mga nagpapanggap na didire-diretsong 
dumadaan sa kalsada. Walang muwang sa aking 
presensya. Sumunod ang ikaapat na elemento nila 


at saka lamang ako napansin. 


“Ngeeh, kalaban!” nanginginig niyang sinabi. 
Daglian niyang yinapos ang malaking bato sa tabi 
ng daan, tarantang kumubli habang nakalitaw ang 
mga brasong tangan ang kanyang baril. Naglingunan 


ang tatlong naunang elemento sa kanya. 


PANG! PANG! PANG! 
Nagtakbuhan sila sa magkabilang direksyon nang 


mamutok ako. 


“Kaaway!” pasa ko sa mga kasama sa likod. 
Tssss... BOOM! 


Mabilis na nakatugon ang mga kasama para 


labanan ang kaaway. 


Kinse minutos bago sumagot ng putok ang kaaway. 
Nakalayo na kami sa panahon iyon, mabilis pero 
maingat na nagmamaniobra sa palayan ng kalapit 


na masa, ligtas at walang ni anumang pinsala. 

Hingal na hingal kami mula sa engkwentro, pero 
sa wakas, nakarating din kami sa mayor na gulod. 


Umupo kami upang magpahinga. 


Pinakatitingnan ko ang katapat naming pastuhan. 
Tila may gumagalaw sa kugunan. Makalipas ang 
ilang saglit, naglitawan ang mga ulong pangit! 
Nagtipon sila kadikit ng isang malaking puno, 

wari'y sinasaayos ang kanilang briefing. 

Pinarating ko sa aming iskwad lider ang nakita ko. ‘Di 
namin pinalagpas ang pagkakataon--pagkatapos 

ng ilang palitan at sa kumand ng aming iskwad 

lider, walang pag-aatubili kaming pumusisyon sa 


gulod. 


RATATATAT! 


Nagulantang ang kaaway nang paulanan namin sila 
ng bala. Nagsitakbuhan sila, nagkalat! Hindi na sila 
makaganti ng putok. Sa sobrang pagkakataranta 
pa'y parang mga bolang naggulungan ang kaaway 


pababa ng burol at patungo sa sapa! 


“Atras na!” kumand ng aming iskwad lider. 
Sunud-sunod nang bumaba ang mga kasama ko 
mula sa aming kinatatayuan. ‘Di ko na napigilang 
humalakhak nang sumulyap ako sa huling sandali 
at nakita ang kaguluhan ng reaksyunaryong 


sandatahang pwersa. 

Sa pagsagpang namin sa gintong pagkakataong 
iyon, matagumpay naming nasindak ang pasistang 
80th IB na mahigit isang taon nang naninibasib sa 
Rizal. Nagtamo ang mga ito ng kaswalti, habang 
ligtas na nakaatras ang aming yunit. 


Sadyang ang tapang ng kaaway ay kaya lang nitong 
ipakita sa mamamayang walang kalaban-laban, 
ngunit tigreng papel itong tumitiklop sa harap ng 


Bagong Hukbong Bayan. 


Sa Dulo ng Baryo 


ni Rome Payapa 


Bundat na bundat ang tropa ng mga sundalo habang nilalantakan ang nakahaing 
pananghalian sa harap ng bahay ng isang mag-asawang magsasaka sa dulong 
bahagi ng baryo. Wala namang pyesta ngunit tila may piging sa dami ng pagkaing 
hiningi sa mag-asawa ng mga pasistang patay-gutom. 


"Solb tayo, ser!" walang kahiya-hiyang bulalas ng isang sundalo sa kanilang 
pinuno. 


"Oo nga. Sakto sa kainitan ng panahon! Mas masarap nga sana kung may 
meryenda rin, ano?" pagpaparinig ng kanilang pinuno habang may mga butil pa 
ng kanin sa paligid ng kanyang bibig. 


Nagkatitigan ang mag-asawang magsasaka, tila ba kinukwenta na ang natitirang 
bigas sa kanilang balde. 


"Naku, wala pong problema mga ser,’ tugon ng may-bahay. "Ipagluluto po namin 
kayo ng minatamis na saging! Tapos kung narito pa naman kayo sa gabi, 
ipagluluto na rin namin kayo ng espesyal na laing!" 


Naghiyawan sa tuwa ang mga sundalo at walang-pakundangang sinaid ang mga 
nakahain pang pagkain. Samantala, limang daang metro ang layo sa bahay ng 
mag-asawa, ay nagmamadaling kumakalas ang isang yunit ng mga Pulang 
mandirigma ng Bagong Hukbong Bayan. 


Nagpapahinga ang mga Pulang mandirigma sa bahay ng mag-asawa matapos na 
tumulong sa pag-aararo at pamimitas ng mga gulay sa bukid nang makatanggap 
sila ng ulat na may mga sundalong binabagtas ang daang papunta sa kanilang 
tinitigilan. Agad naman silang nag-ayos ng mga pack bago nagpasalamat at 
nagpaalam sa mag-asawa. Doon na napag-isipan ng mag-asawa na alukin at 
ipagluto ng pananghalian ang mga sundalo kapag dumaan ito sa harap ng 

kanilang bahay upang maantala ang mga ito at hindi agad na makadikit sa mga 
Pulang mandirigma. 


"Buti na lang at nariyan sina Tatay Berting at Nanay Lorna. Tunay ngang masa ang 


ating mga bayani!" pahayag ng isang Pulang mandirigma habang ligtas sila 
naglalakad patungo sa susunod na baryo ng mga magsasaka. 


Vom 


piv 

Sa Aking Paglisan 


(para sa pinakamamahal naming supling) 


Sa aking paglisan 
Anak, sana'y iyong maunawaan 
Hindi kita tinalikuran 


Hindi kita kinalimutan 


Pag-iwan sayo'y hindi madali 
Sa bawat iyong paghikbi 

Labis ang aking pighati 

Ang mawala sayong tabi 
Nagpapaluha sa akin gabi-gabi. 


Subalit sa tuwing minamasdan kita 
Gumuguhit din sa aking gunita 
Larawan ng mga batang 


Ninakawan ng pagkabata. 


Sila'y tulad mo ring mga musmos 


Ngunit hindi ligtas sa pambubusabos 


Sila yaong nakikipagpantintero sa lansangan 
Nakikipag-unahan sa basurahan 


Hinahalukay ang lamang-tiyan. 
Silang pagbabanat ng buto ang tanging laro 


Kaulayaw palagi ang araro, asarol at piko 


Pagkat libro ay para lamang sa mga amo. 

Mga batang biktima ng bulok na kultura 
Inilalako na parang putahe sa karinderya 
Murang edad, kapalit ay barya. 


Sa aking paglisan 

Anak, sana'y iyong maunawaan 

Hindi sa mas mahal ko ang ibang bata 
Mahal kita. 

Mahal na mahal ka namin ng iyong ama. 


Subalit ... 

Ang pananatili sayong tabi 
Ay pagiging bulag at bingi 
Ang aming paglisan 


Ay para sa kalayaan. 


Ang aming Pagtanggap 


hayaan mong yakapin ka 

ng mga kasamang mandirigma 
katulad din ng mahigpit 

at mainit na yakap 


na ipinabaon sa iyo ng iyong ama't ina 


lubos ang aming kasihayan 

sa iyong matapang na kapasyahan 
na paglingkuran ang sambayanan 
ika'y napabilang 


sa mga anak ng bayan 


magsasalo tayo 

sa maraming sakripisyo 
subalit lipos ng galak 

ang mga puso nating busilak 
sa patuloy na pagbaybay 

sa ating simpleng pamumuhay 
na nagtatanggol 

sa matagalan at masustansya 


nating buhay 

sasabayan ka namin 

sa pagtataas ng kamulatan 
upang gawing moog 

ang pagpapanibagong hubog 
na ating ipagmamalaki 

dahil malinaw na sa atin 

ang batas ng pakikitunggali 
sa lahat ng sandali 

hanggang sa pagtatagumpay 


ng ating url. 


kung sakali tamaan ka 

ng lungkot at pagkabagot 
nakahandan ang aming tenga 

sa sasambitin ng iyong dila 

kasabay ding dadaloy yung mga luha 
sa aming maniningning na mga mata 
upang paulit-ulit na sa iyo 

ay ipaalala 

kailanman ay di ka mag-iisa 


kasalo mo ang lahat na mga kasama 


sabay nating hahaplusin 

ang bawat takot sa dibdib 

sa pamamagitan 

ng pagpapataas 

sa ating kaisipan 

ng ating patuloy sinsandatahan 
upang buong tapang 


na harapin kahit ang kamatayan 


kasabay ng aming pagdiriwang 
ang galak ng sambayanan 
dahil sa iyong hakbang 

ay nalalapit tayo 

sa pagbungad sa pintuan 

ng pagtatagumpay 

ng ating digmang bayan. 

Kung hindi ako naging komunista 


Marahil ako'y maihahalintulad sa isang manikin 

May mata ngunit hindi nakikita 

Kaalipinang nakatambad sa kanyang mata 

May tenga pero walang marinig 

Kahit ang pinakamalakas na sigaw ng kalayaan! 

May ilong ngunit hindi naaamoy 

Ang umaalingasaw na kabulukan ng naaagnas nang problema 
May bibig ngunit hindi mabigkas 


Ang pagnanais na lumaya sa pagsasamantala 


Kung hindi ako naging komunista 

Marahil ako'y maihahalintulad sa isang manikin 
Walang buhay 

May katawan, ngunit pinagmamay-arian ng iilan 
Sunud-sunuran 

Kung ano ang kasuotan 

Saan ang kalalagyan 

Kung magkano ang presyohan 

Alipin-sahuran 


Ng mga kapitalistang bundat ang tiyan. 

Anibersaryo 


Itay, saan ba ang ating punta? 
Ang pag-usisa ng bata 
Ngumiti ang ama at nagwika 
Pupuntahan natin ang iyong 
Ina at kuya 
Paparoon din ang maraming 
Katulad nating masa 
Para Makita ang mga kasama 
Ano ang meron, itay? 
Pag-uusisa ng bilugang mata 
Dadalo tayo sa Anibersaryo 
Ng ating Partido 
Oo, anak, ang ating Partido 
Paano naging atin ang Partido, itay? 
Tinignan ng ama ang bata 
Pinisil ang munting kamay 
Sinikap na magsalaysay 


Habang masayang naglalakbay 


Halos limampung taon na ang lumipas 
Nang kinailangan itong muling itatag 
Mula noon ay nagpapakatatag 
Dahil dumating na rin ang maningning na bukas 
Alam ng ating Partido 
Ang haharaping hamon ng kamusmusan 


Kung paano mailalapat ng wasto 

Ang unti-unting pagbubuo 
Ng pitong libo't isandaang pulo 
Na bibigkisin ng buong-buo 


Para sa isang makauring pamumuno 


Wastong tinanganan ang teorya 
Ng Marxismo-Leninismo-Maoismo 
Subalit ang mas masalimuot na hamon 
Ay kung paano ito wastong gagamitin 
Upang paalon-alon na pakilusin 
Ang masang mangaggawa't magsasaka 


Na ilang daang taon nang inalipin 


Inaaral ang kasaysayan 
Ng makauring tunggalian 
Sa ating kongkretong lipunan 
Upang lubos na masapol at maunawaan 
Ang malakolonyal at malapyudal 
Na katangian 
Kung saan itinakda ang linyang pampulitika 
Para sa pagsusulong 


Ng Demokratikong Rebolusyong Bayan 


Rebolusyong Agraryo 
Pagtatayo ng baseng masa 
At walang humpay na armadong pakikibaka 
Ang magkakatugmang isinasagawa 
Sa mayoryang hanay ng magsasaka 


Kung bakit itinayo at isinugo 

Ang kanyang pwersa't hukbo 
Upang hinangin ang puso't sentido 
Ng sambayanang humihingi 
Ng panlipunang katarungan 


At esensyal na pagbabago 


Ang Partido ang nasa sentro 
Ng lahat ng masang organisasyong rebolusyonaryo 
Binuklod ang malapad na alyansa 
Ng lahat ng makabayang uri't pwersa 
Na pangunahing kumikilala 
Sa pamumuno ng uring manggagawa 


Na nagtataguyod sa armadong pakikibaka 


Itinuturo ng ating Partido 
Ang pagsusulong ng rebolusyong 
May dalawang yugto 
Demokratikong Rebolusyong Bayan 
Ang dapat nating makumpleto 
Sa pag-agaw ng kapangyarihang pampulitika 
Sa nakatindig na nabubulok na estado 
Upang mahawan ang kasunod na yugto 


Ng ating pagpasok sa sosyalismo 


Pinagbayaran ng maraming 
Masustansyang buhay 
Kung saan lumambong 
Ang tama at mali 


Na noon ay humahawi 

Sa tila isang mahabang gabi 
Subalit kailangan niyang makipagtunggali 
Sa mga hindi nagpapasintabi 
Sa pagkalburo 
Ng ideolohiya 
Pulitika at 
Organisasyon ng partido 
Suot ang maskara ng Marxismo 


Pantabing sa burges na rebisyunismo 


Higit pa ang layunin 
Na umambag sa pagmamartsa 
Sa isang istorikal at epokal 
Na misyon ng mangagawa 
Iambag ang rebolsyong Pilipino 
Sa proletaryong internasyunalismo 


Sa pag-abot ng pandaigdigang komunismo 


Alam ko anak 
Na hindi mo pa ito lubos 
At kakayaning maunawaan 
Subalit ilang panahon na lamang 
Susundan muna ang aking hakbang 
Ng iyong ina at kuya 


At sanlaksang mga kasama 


Itay nais ko ding maging hukbo 


At sana maging kasapi rin ng Partido 

Pasintabi sa Milenyal 


huwag mong ipagpalagay 
na ang iyong henerasyon 
ay lubusang mahusay 

kung sa kaibuturan 

ika'y gutay-gutay 

sa kabila ng tila pinabilis 

na ikot ng buhay 

ay unti-unting tumatamlay 
ang pagkilala sa sarili 

sa kung anong butil at binhi 


o ang pinagmulang uri 


binihisan ka ng teknolohiya 
na kumakain sa pagkilala 

sa halip na matuto 

ay inaanod kang papalayo 
upang dalhin sa alapaap 

at doon mangarap 

na pribadong inilalako 


sa gabay ng indibidwalismo 


Ikinahon ka sa sirkulo 

sa basurahang elektroniko 

na animo'y pinagmumulan 
ng nilalabusaw na kamulatan 
sa dami ng bulok na kaalaman 


hindi na matanto ang katotohanan 


Pinwersa kang magsalita 

ng dayong banyagang wika 

sa tabing ng paglalako 

at paniniwalang pinag-isang mundo 
ng produkto ng monopolyo 
diumano'y kailangang sumabay 

sa nakakahilong paglalakbay 

dahil kung mahihiwalay 


tutuyain kang walang saysay 


Inaaliw ka ng maraming palabas 
at hindi na inaalala ang bukas 
dahil ang turing sa iyo'y makina 
gamit lang sa teknolohiya't 
produksyong pumapagaspas 
umiinog sa siklong magulo 

na dinodomina ng anarkismo 
mga indibidwal na pinaglalabo-labo 
pagalingan, pahusayan 
tunggalian, matira ang matibay 
ang ritmo 

sa batas ng komersyalismo 

at naghihingalo't pilit 


na sinasalbang merkado 


ang mga natatalo 

at pabulusok na sumusuko 

ay sa isang sulok magtatagpo 
litung-lito, umiiyak 

at punong-puno ng panibugho 
sa 'di maunawaang pinagmulan 
at kalagayan 

hahantong sa akalang depresyon 
at kalungkutan 

'di na alam ang pupuntahan 


kundi sa kangkungan ng kasaysayan 


kailangan kang matuto 
sa paglulugar at paghanap 


sa natatangi mong pwesto 


upang maging ganap na makabuluhan 


ang hinahanap mong pagbabago 
bawiin ang nakatabing na pwersa 
at estetikong ipinunla 

buksan ang mata 

titigan ang manggagawa't masa 
na saiyo'y naghihintay at umaasa 
sa mabilis mong pagbalikwas 

at tunay na pagpapasya 

pumanig at bumaling sa pakikibaka 
dahil mas dito mo 

tiyak na masusumpungan 


ang tunay na pagpapalaya 

Alay sa Catbalogan 10 


ni Ming Pagbutlak 


Sa gubat na yaon, 
pinagnasaan nila silang pinakamatuwid, 
matatag ang tindig, 


matayug ang tinatanaw.. 


pero di nila kinayang ibuwal 
di nila kinayang itumba 
gaano man kalakas na mga pagtaga, 


gamitan man ng umaangil na makina. 


hindi sila natitinag 
sapagkat sila'y pinatibay ng panahon 
panahong batbat ng humahambalos na unos 


sa gubat na yaon, ng makauring himagsikan! 


at nang sila'y nabuwal 
hindi dahil sadyang malakas ang kalaban 
kundi dahil pinili nila ang kamatayan 


kaysa yumukod sa mga tampalasan at taksil sa bayan. 
sa galit ng talunang berdugo, 

ginutay-gutay ang kanilang katawan, 

inalisan sila ng pagkakilalan 


at inilayo sa lupang pinag-alayan nila ng buhay 


pero bigo ang mga halimaw ng estadong gumigiwang 

bigo silang sugbahan ang alab ng kanilang pagmamahal sa bayan 
naglalagablab ang kanilang diwang palaban 


sa gitna man ng karagatan ay brilyanteng kumikinang. 


kahit ang katawan nila'y nag-abo 
sa karagatan ma'y hinasik 
hindi mapipigilan ang pagsasanib lakas ng Partido, Hukbo at masa 


gaya ng mga alon na mulit muli'y humahampas sa dalampasigan. 


sa gubat na yaon, malalim ang kanilang pagkaugat 

sa kailaliman ng lupa, sa kaibuturan ng mga pusong nagmamahal sa demokrasya 
at kalayaan, 

nanatiling buhay ang kanilang mga gintong aral, 

nagpunla, nagpayabong ng laksa-laksang Komunista at mga tunay na lingkod ng 


bayan! 


ang gubat na yaon, 
ang karagatang kumupkop sa kanilang katawan, 
ay ang gubat ng digmang bayan, 


ang karagatan ng nakikidigmang mamamayan na lulunod sa kalaban ng bayan!! 


walang kamatayan ang kanilang kabayanihan! 

Mabuhay ang alaala ni Kasamang Benito Tiamzon at Kasamang Wilma Austria 
Tiamzon! 

Mabuhay ang mga magigiting na kasama na minasaker ng pasistang militar sa 
Catbalogan, Samar! 


Mabuhay ang Rebolusyong Pilipino! 


Abril 21, 2023 
Pagpupugay at Parangal sa 10 kasamang minasaker sa Catbalogan, Samar 

Tagapangulong A.L. 


Ni Ka Macario Salakay 


Ika’y mandirigma 

Sa pulang larangan 
Ganap ang batas 

Ng rebolusyon at lipunan 
Mahigpit ang tangan 


Sa sandata ng bayan! 


Wala kang sariling pag-aari 
Ni anupaman 
Liban sa aking lakas at 


Talas ng kaisipan 


Ngunit tiyak pakumbaba 
Mong sabihin: 

‘Ang kaalaman ay sa masa 
At ang lahat ay sa akin 


Lang dumaan’ 

Patnugot ka kasama 


Sa simula hanggang sa tagumpay 


Magsasaka kang nagbinhi ng digmang 


bayan 
Manggagawa kang araw-gabing 


gumagawa/lumilikha. 


Samantala’y pinupulaan ka 

Ng mga tampalasan-dinudurog 
Pinupukol-tulad ng punong 
Hitik na hitik sa kanyang bunga. 


Maaaring tawagin kang 
Paham, pantas o henyo kaya? 
Muli ay sasagutin mo 


"Masa ang tunay na bayani" 


Ngunit nakaukit na sa kasaysayan 
Ang iyong mga ambag 

Sa dakilang proletaryong paglaban 
Ay may natatanging kabuluhan 

Sa pagpapalaya ng sangkatauhan! 


Mabuhay ka! 
Mabuhay ang MLM! 


Pinag-aralan Niya ang Buhay 


Ka Emil Caguioa 


Pinag-aralan niya ang buhay, 
Kung paano lumalangoy ang mga palos sa mababangis na ilog, 
Kung paano dinedepensahan ng mga lumot ang mga puno mula sa hamog, 


Kung paano nananatiling malusog ang kagubatan kahit sa panahon ng tagtuyot 


Pinag-aralan niya ang buhay, 
Kung paano naglalakad ang mga baboy-ramo sa matatarik na bangin, 
Kung paano nakakayanan ng mga saleng ang klimang napakalamig, 


Kung paano pinapasigla ng araw ang mga bulaklak ng marapait 


Pinag-aralan niya ang buhay, 

Kung bakit may mga linta, na walang ibang ginawa kundi sumipsip ng dugo mula 
sa katawan ng iba, 

Kung bakit nilokoko ng mga hunyango ang kanilang kapwa, 


Kung bakit nananatiling hari't reyna sa katubigan ang mga buwaya, 


Pinag-aralan niya ang buhay, 
Kung bakit may mayaman at dukha, 
Kung bakit nagugutom ang mga nagtatanim, 


Kung bakit naghihirap ang mga lumilikha 


Sa kanyang pag-aaral ng buhay, siya'y pinaslang ng mga pasistang hayop, 

Upang hindi kumalat ang kaalaman ng buhay, 

Upang hindi makamit ng masang api ang pag-unlad sa kanilang buhay, 

Upang sa huli'y hindi magtagumpay ang pagbabago, ang katangi-tanging batas ng 
buhay 

Sa kanyang pag-aaral ng buhay, inialay ang sariling buhay 

Upang kumalat ang kaalaman ng buhay, 

Upang makamit ng masang api ang pag-unlad sa kanilang buhay, 

Upang sa huli'y magtagumpay ang pagbabago, ang katangi-tanging batas ng 
buhay 


November 2021 


-Alay kay Jan Michael "Ka Simon" Ayuste (1993-2021), martir ng sambayanang Pilipino 


Para kay Ka Denver 


Ni Ka Dika 


Hindi na maikakaila ang kanyang edad 

Sa kanyang kumulubot ng mga balat 

Na sinunog na ng deka-dekadang pakikipagbuno para mabuhay 
Hindi na maikakaila ng kanyang bukong-bukong at tuhod 

Na sa mga lusungin ay lintik kung kumirot 

Hindi na maitatanggi ng kanyang pagtawa at pagnguya 


Na ang kanyang mga ngipin ay nagretiro na 


Siya'y hindi na nga maibibilang sa hanay ng sumisibol na kabataan 
Pagkat ang kanyang kabataa'y malaon nang inilaan 
Sa pagsusulong ng matagalang digmang bayan 
Siya'y hindi na nga bata 

Subalit kanyang pagtanda 

kailanma'y hindi niya inalintana 

Pagreretiro'y wala sa kanyang hinuha 

Tanging hangad nya 

Inaaping uri ay lumaya 

Karangalan para sa kanya 

Ang mabuhay sa pagmamahal ng masa 

Kapalit man nito'y araw-araw na pangungulila 


Sa pinakamamahal na mga anak at sinta 


Kaya naman nadadaig nya ang mas nakababata 
Sapagkat, 
Buhok man nya ay nalagas 


Ngipin man nya ay nagwakas 

Nabawasan man ang lakas 


Kanyang paninindiga'y nananatiling matikas 


Kaya't, kahit nangangatog na ang tuhod 

Walang nakaliligtas sa kanyang mga ubod 

Inisyatiba'y laging nariyan 

Basta hindi masama ang pakiramdam 

Umasa kang gatong sa kusina'y hindi mawawalan 
Laging nakatakyad ang hinasa pa nyang sundang 
Singtalas nito ang kanyang memorya 

Ipakwento mo na lahat ng eksena 

Tiyak na daig mo pang nakapanuod ng pelikula 

Sa nakakaaliw nyang pagkukwento na may aksyon pa! 
Singtalim ng kanyang itak 

Ang kanyang propaganda sa hanay ng masa at kasama 
Na halaw mismo sa kanyang sariling karanasan. 

Kaya naman, sa minsang pagdaraop 


Siya'y tumatatak sa bawat kamalayan. 


Sa ika-63 taon ng kanyang kaarawan 
Tanging hiling nya'y simpleng pagdiriwang 
Kaunting pansit puti na pagsasaluhan 

At mainit na pagbati at mga awitan 

Sa pusod ng Sierra Madre 

Kung saan pinili nyang mamuhay ng payak 
Kasama ang kauri at pulang mandirigmang 


Inilaan na ang buhay para sa kalayaan! 


Marso 27, 2023 

Hindi makalilimot 


Ni Alon Aurora 


Sinong kasama ang makalilimot? 
Sa kwelang kasamang 

laging masayang nakikibaka 
tumatawa, nagpapatawa 

kahit madalas na nadarapa 
pagkat para sa kanya, 

ang tunay na saya 


ay nasa paglilingkod sa masa. 


Sinong masa ang kayang lumimot? 

Sa kanyang magiting na hukbo 

na sariling ambisyo't karangyaa'y 

ibinaon sa limot 

dunong at lakas inialay ng walang pag-iimbot 


at kahit na sa kamataya'y hindi natakot 


wala, kailanma'y walang makalilimot 
sa ikalabing anim ng hulyo 

taong dalawang libo't dalawampu't isa, 
alas onse ng gabi, 

kahit ang mga piping saksi, 

araw ng 'yong dakilang pagkasawi. 

Walang sayo'y makalilimot 

kahit ang mga berdugo'y di kayang malimot 
ang mga ngalang 

Ka Atong/Allen/Peter/Kalbo/Jason 

ang pangalang Neptali Santos 

na tatlong dekadang naging sakit ng ulo't 


kanilang bangungot. 


Sa labis nilang takot, 

tinadtad ka ng bala hanggang hiningay malagot, 
upang sa mga rebolusyonaryo'y maghasik ng takot, 
maging bantulot 


at sa kilusa'y tuluyan nang tumalikod. 


Subalit wala, 
walang sinuman sa amin ang makakalimot, 
sa tulad mong makata't hukbong komunista. 


sa 'yong mga makamasang tula, turo at paalala. 


At higit sa lahat, 

hinding hindi namin malilimot, 

ang dahilan sa iyong magiting na pagkabuwal, 
ang panatang ating sinumpaan, 

mahigpit mong tinanganan - 

"ang taos-pusong paglingkuran ang sambayanan, 


buhay ma'y ialay kung kinakailangan.'l 
July 24, 2021 


(Pinakamataas na pagpupugay kay Ka Jayson at Ka Sandy, tunay na bayani ng 
sambayanan!) 

Babaeng Gerilya 


Ni Alon Aurora 


AMAZONA: 

Sila ang tinaguriang babae 

Sa mitolohiya ng griyego 

O ang ibong kulay berde 

Ang pakpak sa bayan ng kano 


Subalit dito sa bayang sinilangan ko 

Sila ang babaeng rebolusyonaryo 

Kumawala at bumabasag sa mitolohiyang dayo - 
Na ang babae ay bagay lamang sa kwarto 
Katambal ng inuming kwatro-kantos 

Na ilaw ng tahanan, nagbibigay liwanag 

Subalit walang tinig na maaninag 

Na lampa at walang alam gawin sa mundo 
Kundi ang sumaklolo sa magiting na sundalo 


Gaya ng inilalarawan sa mga palabas at libro 


Sila ang babaeng rebolusyonaryo 
Hindi sila ang ibong kulay berde 

Sila'y kulay lupang nag-aanyong berde 
Pagkat higit pa sila sa ibon 

Walang pakpak pero kayang lumipad 
Anumang pilit ay di kayang ipiit 

Ang kanilang mapagpalayang isipan 


Armado ng Marxismo-Leninismo-Maoismo 

Na syang gugupo sa agilang dayo. 


Pagkat sa bayang sinilangan ko 

Sila ang tinaguriang babaylan - 

Makapangyarihan! 

Di lang bumabasa ng kapalaran 


Bagkus iginuguhit ng sariling dugo ang kasaysayan ng bayan 


Gamit ang sariling talino't lakas 
Bitbit ang di maaagaw na armas 
Kasama sa sandatahang lakas 
Kaisa ang masang dinadahas 
Tinatalunton ang landas 

Sa estratehikong pagkapatas 


Hanggang makamit ang maaliwalas na bukas. 


Pagkat sa bayang sinilangan ko, 
Sila ang mga BABAENG GERILYA. 


June 10, 2018 
Para kay Ka Tim na aming pinunong amazona at sa lahat ng matitikas at magigiting 
rebolusyonaryong babae! 

Tatak Wong 


Alas-5 ng umaga noong Abril 6, alertong hinawakan ni Ka Wong ang kanyang M16 
para labanan ang kaaway na papalapit sa bahay na kanyang tinutuluyan sa Sityo 
Gale, Barangay Lapok, Talakag, Bukidnon. Pero sa huling sandali, hindi niya ito 
pinaputok. Batid niyang hindi ililigtas ng kaaway ang dalawang bata at kanilang 
ina na noo'y nasa loob ng bahay. Pinili niyang magpa-aresto kahit alam niyang 
halos siguradong papatayin siya at mga kasama niyang mandirigma ng mga 
berdugo. Kasama niyang dinakip nang buhay sina Ka Del, Ka LJ at Ka Tiga. Huli 
silang nakitang isinakay sa van ng mga sundalo. Alas-5 ng hapon, nakarinig na 
lamang ang mga residente ng sityo ng putukan sa kabilang barangay. Kinabukasan, 
ibinalita ng militar na napatay ang apat sa isang "engkwentro." Matapos kunan ng 


litrato para ibalandra sa social media, sinunog ng mga berdugo ang kanilang mga 
bangkay. 

Matatawag na propesyunal na mandirigma si Ka Wong. Kilala siya bilang Atom, 
Danny, Khan, Enan, Bloom at Kulay sa iba't ibang bahagi ng North Central 
Mindanao Region (NCMR). Sa panahon ng kanyang pagkamartir, tumatayo siyang 
kumander ng isa sa mga subrehiyon na pinamunuan niya mula 2012 at bise 
kumander ng Regional Operations Command ng Bagong Hukbong Bayan- 
NCMR. Isa rin siyang mahusay na myembro ng komite ng Partido Komunista ng 
Pilipinas sa rehiyon. 


Ipinanganak si Ka Wong bilang Carlicio Sumalinog noong Agosto 19, 1980. Sa mga 
talakayang-buhay, lagi niyang naikukwento na pinulot lamang ng kanyang ina ang 
kanyang pangalan sa almanake. Orihinal na galing Cabadbaran ang kanyang 
pamilya, pero dahil sa hirap ng buhay sa bukid, nagpasyang makipagsapalaran sa 
syudad. Lumipat sila at nanirahan bilang maralitang-lunsod sa Butuan City. 
Tinulungan niya ang kanyang ina na buhayin ang pamilya sa pamamagitan ng 
pagtitinda sa terminal at palengke sa kanyang murang edad, hanggang sa pagiging 
drayber ng traysikad na pabiro niyang tinawag na "van." Responsable at 
mapagmahal na anak si Ka Wong. 


Namulat siya sa rebolusyon sa edad na 15. Nagkaroon ng bantang demolisyon 
noon sa kanilang komunidad para bigyang-daan ang "Project 2000" ng noo'y 
rehimeng US-Ramos. Bantog ang programang ito sa pagpapalayas sa mga 
residente upang paboran ang pagpasok ng malalaking gusaling pangkomersyo, 
gayundin ang pagsasapribado sa pamilihan at terminal ng lunsod. Bilang 
kabataang nakikibaka, aktibo siyang nagmulat at nag-organisa sa kapwa niya 
kabataan sa kanyang komunidad. Pinamunuan ang organisasyon ng Anakbayan 
upang sama-samang pigilan ang anti-mamamayang plano ng rehimen. Pagsapit 
ng 1998, umigting ang tunggalian sa pagitan ng maralita at ng mga naghahari- 
harian na gustong ipademolis ang kanilang lugar. Naging brutal ang estado sa 
kanila. Sa taon ding iyon, sumapi si Ka Wong sa BHB para ipagpatuloy at iangat 
ang antas ng kanyang pakikibaka. 


Sa loob ng hukbo nakita ni Ka Wong ang kanyang natatanging lugar sa 
rebolusyon. 

Noong 2001, nagkaroon ng pananambang sa Manggumas-aw kung saan halos 
isang platun ng DRC ng AFP ang muntik nang malipol. Nasaksihan dito ng mga 
kasama ang husay ni Ka Wong bilang mandirigma. Agad siyang ipinadalo sa 
pagsasanay ng mga isnayper kung saan nakita ang kanyang likas na kasanayan. 
Mula pagkabata, nalinang niya ang kanyang husay sa pangangaso, mula sa 
pagpuntirya sa ibon gamit ang tirador. Mabilis siyang umangat bilang upisyal ng 
hukbong bayan. Sa loob ng tatlong taon, itinalaga siyang upisyal sa pulitika ng 
Regional Main Guerrilla Unit ng NCMR. Isa siya sa mga nagpalawak sa Agusan, 
Misamis Oriental at Bukidnon. Kasama siya sa nagbaklas sa mga balakid sa 
pagtatayo ng baseng masa sa nasabing mga prubinsya. 


Matalas ang mata at pulso ni Ka Wong sa pang-iisnayp. Kabilang sa kanyang 
rekord ang pag-isnayp sa dilim sa upisyal militar na nag-COPD/RSOT sa 
Zamboanguita (Malaybalay City) na noo'y nasa sentro ng baryo. Napatay ang 
upisyal ng kaaway habang nasa kalagitnaan ng “pulong-pulong” at operasyong 
saywar. Isa pa sa kanyang personal na rekord ang pag-isnayp sa isang pulis 
habang nagmomotorsiklo na tinamaan niya sa batok. May inisnayp din siyang 
nagsusugal na mga upisyal sa loob ng detatsment, pati na rin ang mga 
rumesponding CAFGU, sa layong 300 metro. 


Sa loob ng sampung taon, bahagi siya sa pagpaplano at pamumuno ng mga 
aksyong militar ng SRC, tulad ng pagsalakay sa plantasyon ng Del Monte at 
ambus sa Tigbas, kapwa noong 2018, gayundin ang ambus sa sa Intabas noong 
2017. Ginabayan niya ang mga taktika at teknik ng militar at pagsasanay sa hukbo 
lalo na sa pang-iisnayp. Madalas din siyang bumibyahe sa iba't ibang yunit para 
sanayin ang mga bagong isnayper. "Tatak Wong" ang tawag sa mga bagong 
isnayper na umuusbong sa rehiyon. 


"Ito ang propesyon natin," laging paalala niya sa mga Pulang mandirigma. 


Masaya at masigasig si Ka Wong sa trabaho, at maunawain sa mga kasama. 
Dumanas siya ng personal na mga hirap, katulad ng pagtataksil ng kanyang asawa 

at pagkakait nito na makita niya ang dalawa nilang anak. Sa tuwing nakikitulog 
siya sa bahay ng masa, tumatabi siya sa mga bata para maibsan ang lungkot sa 
dalawang anak. 


Sa gitna nito, lalupang pinag-ibayo ni Ka Wong ang pagsisilbi sa rebolusyon. 
Pinagtibay niya ang kanyang paninindigan sa pamamagitan ng pagtulong sa yunit 
na kumikilos sa teritoryo ng mga Moro. Mabilis siyang naging malapit sa masa 
kung saan nakilala siya bilang Khan. Madalas siyang hinahanap ng masang Moro, 
pinadadalhan ng tresbi* at kaunting asukal at kape. 


Pinatay man ng kaaway si Ka Wong, mananatiling buhay ang kanyang pamana. 
Marami na siyang sinanay sa mga isnayper, mandirigma at upisyal sa deka- 


dekada niyang paglaban. 


“tresbi o 3B, tatak ng nirolyong tabako 

Mga Inapo ng Araw 


Kasal sa Partido si Ka Tiga, isang Pulang kumander, at si Ka Lj, upisyal medikal sa 
parehong yunit. Kasama si Ka Wong, tumulak sila sa isang sityo noong Abril 2021 
para dinggin at asikasuhin ang problema sa lupa ng mga Lumad sa lugar. Doon 
nila sinapit ang mapait na katapusan sa brutal na kamay ng kaaway. Dalawang 
buwang buntis si LJ. Pang-apat sana ang bata sa naiwan nilang tatlong maliliit na 
anak. 


Isa si kasamang Tiga sa mga katangi-tanging Pulang kumander na handang ibuwis 
ang sarili para bayan. Kalahati ng kanyang buhay ay inialay niya sa paglilingkod sa 
rebolusyonaryong kilusan. Sa mga prenteng gerilya sa Bukidnon, kilala rin siya 
bilang CJ, Marvin at Man-man. Namartir siya sa edad na 30. 


Gumampan siya ng susing papel sa pagpapalawak sa Mt. Katinglad at Kalatungan. 
Noong 2013, naipatupad ng kanyang yunit ang serye ng mga aksyong 
pagpaparusa laban sa mapanira sa kalikasang operasyon ng mga multinasyunal na 
Del Monte at Dole. 


Ilan pa sa mga tagumpay na aksyon na kanyang pinanguluhan ang mga ambus 
laban sa yunit ng lst SFB sa Invatas, La Fortuna, Bukidnon noong 2017 at laban sa 
mga elemento ng PNP sa Sityo Mapait, New Eden, Pangantucan, Bukidnon noong 
2016. Pinamunuan din niya ang pagdidisarma sa bandidong grupo ni Dato Zulieta 
sa Kambangon, Lilingayon, Valencia City noong 2012, reyd laban sa mga pwersa 
ng Ist SFB sa Green Valley, Dalwangan, Malaybalay City noong 2019, at serye ng 
mga aksyong disarma sa mga armadong tauhan ng isang pulitiko, isang malaking 
usurero at isang drug lord sa Valencia City. 


Samantala, isang rebolusyonaryo at mapagmahal na ina si Jelly Sugnot na kilala 


bilang Ka LJ, Hazel, Yaya, Kian at Asi. Pinanindigan niya ang paglilingkod sa 
rebolusyon kung saan hindi niya hinayaang maging hadlang ang pagkakaroon 

niya ng tatlong anak. 


Kabaliktaran ang kanyang paninindigan sa itinuturo ng lipunang pyudal- 
patriarkal na ang isang ina ay nararapat lamang sa pamamahay, mag-alaga ng 
mga bata at walang karapatang makialam sa usaping panlipunan. 


Matatag ang kanyang paninindigan na ang kanyang pagrerebolusyon ang 
pinakamahalagang paraan ng pagpapahayag ng pagmamahal sa kanyang mga 
anak at sa milyun-milyong mga anak ng mga manggagawa at magsasakang 
pinagkaitan at inaapi sa umiiral na lipunan. 


"Inahan" (inay) ang tawag sa kanya ng ilang mga kasama dahil sa kanyang seryoso 
at mahusay na pagpapayo sa mga dumaranas ng krisis. Siya rin ang itinuturing na 
ina ng mga kasamahang medik ng subrehiyong kinabilangan niya. 


Bilang upisyal medikal, tumatak sa mga kasama ang kanyang kasigasigan at 
pagpupunyagi sa gawain lalo na sa paggagamot ng ilang kritikal na mga kaso. 
Walang pag-aatubiling ginawa niya ang makakaya para iligtas ang buhay ng mga 
kasama na malubhang nasugatan sa isang reyd noong 2016. Kalmado at 
metikuloso na isinagawa niya sa pagkakataong ito ang maseselang proseso ng 
paggamot. Noong 2020, matagumpay ding natulungan nila ang dalawang 
naghihingalong kasama na nasugatan sa engkwentro. Dahil sa mapanganib na 
kalagayan ng mga pasyente ay nakapagbreyktru ang mga medik sa kinakailangan 
at angkop na pagsagawa ng operasyong "chest tube.’ 


Ang mga nakamit ni Ka LJ at mga kasamahan niyang medik ay may 
ipinangangakong kumpiyansa na mas lalawak pa ang maaabot ng pagtututo at 
pagpapakahusay nila sa gawain. Subalit ang pagkakataon ni Ka LJ na mag-ambag 
sa pagsulong ay tinapos ng mga berdugong militar na kumitil sa kanyang buhay. 

Koy 

Bahay ni Lyka 


Di mabilang ang pagkakataong palipat-lipat ng matitirhan si Ka Lyka noong bata 
pa siya. Natagpuan lamang niya ang kanyang tunay na tahanan sa bisig ng 
rebolusyon. Dito niya nakilala ang matuturing niyang kapamilya, kapatid at 
kasama na gumagabay at katuwang niya sa pagbabagong-hubog at pagharap sa 
mga hamon ng buhay. 


Sinagip si Ka Lyka ng mga kasamang kumikilos sa Lanao del Sur noong Abril 
2019. Suot niya'y masikip na pantalon, hugis bilog na mga salamin at sweater na 
simbulaw* ng kanyang kinulayang buhok. Agad siyang napalapit sa mga kasama 
dahil sa katangian niyang masayahin at magaling makisalamuha, malambing at 
madaldal. Madali rin niyang naintindahan ang kahalagahan ng armadong 
rebolusyon at hindi nagtagal ay nagpasyang sumampa sa Bagong Hukbong Bayan. 


Sa likod ng kanyang masasayang ngiti ay may madilim na kahapong 
bumabagabag kay Ka Lyka. Ginahasa siya ng kanyang amain noong siya'y pitong 
taong gulang pa lamang. Ngunit sa halip na tulungan at protektahan ay 
napabayaan lamang siyang masadlak sa matinding inhustisya. Sa murang edad ay 
napilitan siyang gumala-gala at maghanap ng mga paraan kung paano bubuhayin 
ang sarili. 


Sa edad na 10, namasukan siya bilang katulong sa isang maykayang pamilya. 
Ngunit ang kanyang among inaasahan niyang tutulong sa kanya ang siyang 
tumulak sa kanya sa higit pang kasamaan. Ginawa siyang kuryer ng shabu, pinilit 
na gumamit ng droga, at ginawang parausan o sex slave nito. 


May mga pagkakataong naisip niyang maglayas at magpatiwakal para tapusin na 
ang kanyang paghihirap. Ngunit lingid sa kanyang kaalaman, matagal nang nag- 
aalala at naghahanap ang kanyang mapagmahal na kuya na isang Pulang 
mandirigma. 

Sa tulong ng isang kamag-anak, nakausap niya ang kapatid na si Kasamang Ikaw. 
Ikinuwento niya sa kapatid ang kanyang kalagayan sa kamay ng amo. 


Labis mang nasaktan, batid ni Ka Ikaw na biktima ng mapagsamantala at 
mapang-aping lipunan ang kanyang nakababatang kapatid. At isa lamang siya sa 
napakaraming babaeng biktima ng mga karahasan at kawalang-hustisya. Buo ang 
kanyang pananalig na maliligtas ang kapatid sa tulong ng mga kasama. 


Umayon si Ka Lyka sa plano ng mga kasamang sasagipin siya sa tamang 
pagkakataon. Naisakatuparan ito nang sa isang madaling araw ng Sabado, 
pinayagan siyang sumama sa pamamalengke sa bayan. Nagpaalam siyang 
pumunta ng kubeta para lihim na kontakin ang naatasang sumagip sa kanya. Huli 
na nang namalayan ng amo ang kanyang pagtakas. Naglalakad na siya patungo sa 
bundok kung saan naghihintay ang mga kasama at ang kanyang kuyang sabik na 
makita siya. 


Tatlong taon nang kumikilos sa Hukbo si Ka Lyka noong Abril 2022. Nahanap na 
niya dito ang tunay na kaligayahang mabuhay ng may dangal at respeto. 
Gumampan siya ng gawaing medikal at nagpapakita ng kasipagan sa pagsasanay 
sa panggagamot. Naging malapit siya sa mga masang Moro at Lumad dahil sa 
kanyang kabatiran sa mga wika nila. Kinagiliwan din ng mga kasama ang kanyang 
mabilis na pagsasalita. 


Tuwing magkamali at napupuna, napapaluha si Ka Lyka. Subalit aniya, ito ay luha 
ng kasiyahan dahil sa mga kasama lamang niya naranasang may pumapayo at 
gumagabay sa kanya. Sabik siya sa mga pagpapaintindi at sa loob lamang ng 
organisasyon na kanyang nararamdaman ang kabuluhan ng mga pangangaral. 
Naintindihan din niya ang kahalagahan ng pagpanibagong-hubog at walang 
katapusang pagwawasto sa mga pagkakamali. 


Napakasakit para kay Ka Lyka ang pagkamartir ng kanyang kapatid na si Ka Ikaw 

sa isang insidenteng pambobomba noong Pebrero 2020. Ngunit kailanma'y 
hindi niya inisip na umalis sa paglilingkod. Ang kanyang rebolusyonaryong 
determinasyon ang pumawi sa mga luha at kalungkutan, at tumulak sa kanyang 
mas pagbutihin pa ang pagkilos. 


Abril 18, 2022, pinaslang ng begdugong lst SF Bn si Ka Lyka sa Imbayao, 
Malaybalay City. Dalawampung taong gulang lamang siya. 


* kulay ginto 


Pagkatapos ng Iyong Pulong 


ni Ka Olive 


Hindi gaya ng ibang gabi 


mistulang laan ang isang ito 


sa paghihintay na walang pagal. 
Bilin mo, pagkatapos ng pulong 


sabay tayong maghahapunan. 
Bukas pa sana itong ulam. 
Ang paborito mong 


pritong Lapu-lapu at talbos 


ng kamoteng sinigang. Mamaya, 


sasandukin ko ang mainit na kanin. 


May isang kamatis 
na hiniwa ko nang maliliit 
at inilagay sa toyong 


pinatakan ng paminta 


At binusang bawang. 
Mag-aalas-otso na. 

Isang oras ka nang 

lumisan sa Punturin. 
Pagpatak ng alas-diyes, 
hindi lamang kanin at ulam 
ang dinapuan ng lamig. 
Nakabibingi ang kutob 


sa bawat pagsilip ko 


sa namamanhid na telepono. 


Mag-aalas dose na 


at kailangan ko nang itago muna 


ang ating hapunan. 

Naparam ang gutom 

pagkat karera ng balisa 

at bagabag ang dumaloy 

sa isip ko't dibdib. 

Maliit ang mesang 

saksi sa kumpas ng kaba 

sa mga ugat ng namumulang 


mata at namumutlang palad. 


Baliko na ang upuan 
sa isip at pananaw kong 
nagwawari at nagbubulay 


sa iyong lagay. Kinabukasan, 


hindi pa rin mababawasan 


ang mga inihanda kong ulam. 


Isang gabi, 


isang linggo, 


ilang pagbilog ng buwan. 


Hindi pa bumabalik 

ang buong huwisyo. 
Walang pahintulot 

ang pagluha at pagtangis 


ngayon at maging 


sa maraming bukas. 


Sapagkat sa paghihintay 


patuloy na isusulong 
ang mga gawain 
nang walang kapagalan. 


Isa lang ang sigurado: 


Magbabalik ka 
at maghihintay ako 
kasama ng libo 


at lilang kamao. 


18 Hulyo 2022 
Para kay Ka R. 

Sinumpaang salaysay para sa hukuman ni 
Raymond Manalo 


ni Ka Macario Salakay 
Nang mabasa ko ang nasabing salaysay; 


Nanginig ang buo kong katawan 
Wala pang nagpa antig sa akin sa nakaraan 
Ni mga trahedhang animo'y kagimbal-gimbal 


Sorpresang atake ng kaaway o pagka bihag man. 


Buhay na buhay ang mistulang dramang inilalahad 
Gumagalaw ang mga anino't larawan 

Sa isang bahagi ng malaking teatro ng maka uring tunggalian 
Sa pagitan ng mga mamamaslang at pinapaslang 


Sa mga sikretong kulungan 


Nakikita ko ang pagpapaahirap sa mga bihag 
Pagpatay sa mga walang kalaban laban 
Naririnig ko ang mga impit na daing 


Pagtangis, pagsigaw sabay ng halakhakan 


Naaamoy ko ang lansa ng sariwang dugo 
Mapait- pait, mapakla-pakla na lasa ng pulbura 
Ramdam ko ang mga suntok, tadyak, sampal, kulata 


Daloy ng kuryente at tubig sa lamog nilang mga katawan 


Nagngalit ang aking mga bagang 


Kumuyom ang aking kamao 

Tumatambol ang aking dibdib 
Mata'y napatitig sa aking baril! 


Ako'y lalong nagngitngit sa mga pasistang kaaway 
Mga berdugo ng Imeryong Romano sa kasaysayan 
Sa ngayon'y modernong makinang pamuksang ginagatungan 


Ng buktot at brutal na pagkamuhi sa bayan 


At sino itong si Heneral Jovito Palparan? 
Ang tiranong bayani ng imperyalista't tuta sa Malacañang 
Asong ulol na tumutulo ang laway sa kahayukan 


Bahag naman ang buntot ng minsang tambangan 


Ang terorismo ng estado ay 
Ang terorismo ng imperaryalismo 
Ang pinaigting na pasistang panlilinlang at pandarahas 


Desperadong mga hakbang sa di magaping digmang bayan 


Samantala'y kapuri-puri ang kabayanihan 
Ang katapangan ng mga bayaning buhay 
Walang pagsuko, walang pagsusumamo 


Ang huling paglaban hanggang sa huling tibok ng kanilang puso 


Higit sa lahat matalas na inilinaw ng salaysay 

Ang pangangailangang 

Pagbayarin ang mga kriminal mula sa utak hanggang sa mga galamay 
Durugin ang mga piitang pader at bakal 


Ibagsak ang mapang api at mapagsamantalang lipunan. 


Abril 2009 


115 


SOLUSYON: 


Ano ang gagawin para hindi maipit sa ECLIP? 


ÆA WAG DUMALO SA PAPULONG 
NG SUNDALO. MAGDAHILAN. 


Nandyan ba si Pedro at Maria? 
May papulong ang NTF-ELCAC. 


Ay naku sir! Wala po sila 
Nanay at Tatay dito 


Bawal na kayong magkaingin sa bundok 
para wala nang magpakain sa NPA. 


Eh sir, paano po kami kakain kung 
di magtatanim? Kami nga walang 
makain, papakainin pa ang NPA? 


WAG PUMIRMA. ANG PAGSURENDER 
AY PAGPAPAHOSTEYDS 
HABANG BUHAY #A 


Oh pumirma na kayo dito para 
ma-clear ang pangalan niyo! 
Eh sir, bakit naman po kami 
pipirma ng pagsurender eh wala 
naman kaming kasalanan? 


YO. 
WAG PUMAYAG SA # 
GUSTO NG SUNDALO. 


Hoy Tano! Sumama ka sa operasyon 
at ituro ang kuta ng NPA! 
Hindi niyo siya 
pwedeng piliting maging f Bawal yan 
giya. Labag ito sa 
kanyang karapatan. 


Kina Marlon at Christopher na aking Kababata 


ni Samantha Roaguerra ng Makibaka-NDF-Ilocos 


Sa tag-ulan, masaya tayong nagsasayawan 
Nagtatakbuhan, nagtatalunan, naghihiyawan 
Nagkakatuwaang isulat ang mga letra sa putikan 
Sa gitna ng inosenteng halakhakan 


Sa Disyembreng mahangin, nagsasalubong tayo upang tipunin 
mga balisang bugso ng hangin sa bukirin 

Mga saranggola’y pailanlangin, pabulusukin 

sa dulo ng pisi nakasingkaw matatayog na mithiin 


Sa tag-araw, naghahagikhikan, nagpapatulinan 

sa kumikislap, puti-abong dalampasigan 
Sinasabuyan ng alon ang pangitain ng kinabukasan 
winawalis ng hangin ang hinahon ng karagatan 


Naalala ko ang mga gabing maliwanag ang buwan 
naglalaro tayo ng taguan, nagpapaligsahan 
Mumunting talampakan tumatalilis sa kadiliman 
mga paslit na palad nagkakadaupan 


Marami nang dumaang tag-araw at tag-ulan 
kadiliman at kabilugan ng buwan sa mga pagitan 
Mga kamay nagbitawan sa tunguhing nagsalungatan 
kayo sa kanluran, ako sa silangan 


Ngayon, tuwing yumayapos ang dilim sa liwanag 
naririnig ko ang yabag ng lumaki nang talampakan 
Na tumatapak sa palad ng masang mahihirap 

sa gitna ng nagkagulang nang mga halakhak 

At sa paghigop ng dagat sa buwan 

sa silangan tumalilis ang aking talampakan 
Pumasok sa yungib ng naidlip na kagubatan 
habang sumasaboy ang pumupusok na digmaan 


Hindi na natin mapagdadaop ang ating mga palad 

matipon ang hanging sa kapalara’y nagpapadpad 

Dahil pinagbangga ng bugso nakasingkaw na mga pangarap 
na nagtakda kanino maninilbihan 


kayo sa mayayaman 


ako sa mahihirap 

Daang hanter 2 


ni Ka Yuhim Isog 


I. Babala! May daang hanter na di dapat taluntunin 
Sa wari'y maiksing ruta, mas madaling bagtasin 
Matubig ang daan, maraming amukaw na makakain 
May wild strawberries pang mapipitas 

Mayayabong punong nagbibigay lilim 


Mag-ingat! Umalerto! 
Sa daang sumisiko, may panganib na nagbabadya 


Makipot, malalim, nakakakulong na kalupaan 

Sa makapal na sukal, may berdugong nagkukubli 
Demonyo! Hukbo ng masa ay ipinagkanulo! 

Ito ang daang hanter, piniling landas ni Gabot de la Cruz 
Taksil sa lahing Ayta! Taksil sa uring magsasaka! 


IL. Ang paghahanting ay maringal na tradisyon ng pambansang minoryang Ayta 
Katutubong hanapbuhay na sumasanib at sumasalig sa kalikasan 

Katibayan ng angking talino at tyaga ang bawat mailap na hayop na nasisilo 
Patotoo sa taglay nilang lakas at liksi ang mababangis na hayop na nagugupo ng 
kanilang umbento. 

Kalikasang sa kanila'y nagbigay buhay 

Teritoryong kanilang ipinagtatanggol sa dayong mangangamkam 

Subalit may lumabusaw sa tradisyon, winawasak ang kultura 

Mga para-militar, CAFGU, SCAA, mga lokal na ahente ng estado! 

Sina Gabot de la Cruz, Loreto Manalaysay, Inad Manalaysay, Puyon Dasca—iilan 
lamang sila 

Kakarampot na elementong taksil sa interes ng sambayanang Pilipino 
Dumudungis sa pangalan ng magigiting na hanter 

Itakwil sila! Palayasin sa lupang ninuno! 

II. Ang pagpili ng tataluntuning daan ay isang pagpapasya... 

Piliin ang daang hanter ng masang nakikibaka para sa kalayaan at demokrasya 
Batbat man ng kahirapan, ng mga liko't sikot 

Nakakatiyak namang tagumpay ang kapupuntahan. 

Piliin ang daang hanter ng iilang taksil at tampalasan 

Sugsugin, upang sila'y usigin 

Pagbayarin ang mga taksil at salarin! 


2019 Marso 30 
Habang umuulan at si ka misa'y naglilista ng pakturang wala pang katiyakang mabibili 

EEES 


Traydor 


Koro 

kinabuhing gibalikan mangitngit pa sa alkitran 
Gusto pang pahimuslan sa SP/ SK nga katilibangban 
Kadinang nakagapos gibalik paghugot 


dugay na kini nga mga estilong binugok 


Unang stanza 

paminawa kining usa ka kanta 

mga traydor nga misul-ob sa 

buoutang maskara 

Sila ang mga taong nahisakop sa dimonyo 

og kanunay nga gidaot pristihiyo sa Partido 
Dili ikatingala ang dimonyong sama nila 

mga pesting naga samok umahan sa mga masa 
Kanhi silang gisaligan og higala sa kauban 
apan karon nahimo ng kaaway sa katwhan 
Sila ang mga traydor nga babag sa pag-asdang 


Aron pugngan ang revolution sa hingpit nga kadaugan 


nawad-an nag paglaom ang ilang kaugalingon 
Mga tawong talawan sa sakripisyog kalisdanan 
Nagaplanog dautan aron masa atakihon 
susama sa iro ang ilahang sitwasyon 

Ayha bahogan kinahanglan papaghoton 
Human makakaon pwede nang papaulion 

sa dako nilang balay nga mao ang batalyon 


Mas gipili pang magyukbo aron lang dili presohon 

Ikalawang stanza: 

Nanghinambog pa sila nga kuno haruhay na 

Kay programa nga Eclip nakatabang daw kanila 
maovah haha 

daghan daw ang na kwartahan 

kay lagi gipasaligan 

kung molayas og pusil ila daw pagabayaran 
agrisibong gipanglokat ang tanan nga nahibaw-an 


Kinabuhi sa mga traydor nga nahimong kawatan 


Pastilan 

hayahay na kuno? 

Pero kaaway lang nahimong milyonaryo, 

may uban gihatagan ra pud nila'g munho dayun 
sa ulahi ilabay ra'g morag trapo 

Kasagarang rason, gikapoy maong nangambak 
Daghan pag propaganda nga pulos pagpamakak 
Gusto kuno magpuyo uban sa ila nga pamilya 
Apan karon asa? nagmalipayon ba? 

ug karon kamusta na ? nagmalinawon ba? 
Silang tanan karon halos dili na mahimutang ug 
Dili naman gani katulog nga mag hayang 


Kay sayud nga sa rebolusyon siguradong paga silutan 


Ikatlong stanza 

Dili ikatingala mga pundok sa demonyo 
Kaliwatan nga kabilin ni emilio aguinaldo 
Sila Ang nagdala sa linyang rebisyunismo 


Og planadong gituis ideya sa marxismo 

Mga lava og taruc kadaugan gisayangan 

Mga tawong kriminal sukad pa sa kasaysayan 
Sila ang nagdala sa dunot nga impluwensya 
Mga membro sa partido derktahang gipaluya 
Dili kita luwas niini nga sitwasyon 


Mga gawing karaan babag sa pagpadayon 


Kasagaran mobati og mangatras sa trabaho 

Kay nagpatigbabaw kahadlok tendensiya nga pasibo 
Padayong pangbangi sa sayop tali sa husto 

Aron lamang mabatokan pagka indibidwalismo 
Kinahanglan palambuon ang imong kahimatngon 
Dili angay magkampanti'g kanunay kang magtuon 
Porsigidong nga pag-umol sa imong kaugalingon 


Kana ang angay buhaton aron maghimo kang lig-on 


Traydor 


Buhay na binalikan maitim pa sa alkitran 
Nais pang pagsamantalahan ng MK/MP na lipunan 
Kadenang nakagapos lalo pang pinahigpit 


Luma na itong mga estilong bulok 


Yeah.. Pakinggan itong isang awitin mga traydor 
na nagsusuot ng maamong maskara 

Sila ang mga taong sinaniban ng demonyo 
palaging panira sa dangal ng Partido 

Hindi ikapagtataka ang demonyong tulad nila 


Mga pesteng namiminsala sa sakahan ng masa 

Ang dating pinagkakatiwalaan at kaibigan ng mga kasama 
Ngayo'y kaaway ng sambayanan 

Sila ang mga traydor na hadlang sa pagsulong 

Para pigilan ang rebolusyon na ganap na magtagumpay 
Nawalan na ng pag-asa sa kanilang mga sarili 

Mga taong duwag sa sakripisyo't kahirapan 

Nagbabalak ng masama upang masa'y atakehin 

Tulad ng aso ang kanilang kalagayan 

Bago pakainin kailangang tumahol 

Matapos pakainin pwede nang pauwiin 


Sa malaki nilang lungga sa batalyon 


Mas piniling yumuko para di mabilanggo 
Nagmayabang pa silang umasenso na 

Kasi programang ECLIP nakatulong daw sa kanila 
Ganun ba? Haha 

Marami raw yumaman 

Kasi pinangakuan na kapag magtakas ng armas 
kanila raw babayaran 

Agresibong hinukay ang lahat ng nalalaman 
Buhay ng mga traydor na naging kawatan 

Aba, sagana na daw ba? 

Pero kaaway lang naging milyunaryo 

Merong iba binigyan lang ng barya 

Pero sa huli itatapon lang na parang basura 
Karaniwang dahilan, napagod kaya lumayas 
Marami pang propaganda na puro kasinungalingan 
Nais umanong mamuhay kasama ang pamilya 
Pero ngayon nasaan na? Naging masaya ba? 

At ngayon kumusta na? Naging payapa ba? 

Silang lahat ay hindi mapalagay at 

hindi makatulog na nakatihaya 


Dahil batid nilang sa rebolusyon sila'y paparusahan 


Hindi ikapagtataka mga pangkat ng demonyo 
Lahi na pamana ni Emilio Aguinaldo 

Sila ang nagdadala sa linyang rebisyunismo 
at planadong nilihis sa Marxismo 

Mga Lava at Taruc, tagumpay ay sinayang 
Mga taong kriminal mula pa sa kasaysayan 
Sila ang nagdala ng bulok na impluwensya 


Mga membro ng Partido direktang pinahina 


Hindi tayo ligtas sa ganitong sitwasyon 

Mga gawing luma, hadlang sa pagpatuloy 
Kadalasa'y makaramdam ng pag-atras sa tungkulin 
Dahil nangingibaw ang takot, pasibong tendensya 
Patuloy na nagtutunggali ang tama at mali 

Para lang maitakwil pagka indibidwalismo 
Kailangang paunlarin ang iyong kamulatan 

Hindi dapat pakampante at mag-aral nang mabuti 
Ibayong paghuhubog sa iyong sarili 

“Yan ang dapat gawin, loob ay pagtibayin. 


Maglingkod 
nang walang-pagod! 


ni Kyreo Tablo 


Sa pagpapanday, kailanma'y 'di tumalikod 
Sa paglalakbay, 'di alintana ang pagod 
Baya'y palayain ang nasa ubod, 


nasa puso ng hukbong tapat na naglilingkod 


Sa hagupit ng kaaway, 'di maninikluhod 
Sa sakripisyo't hirap, 'di yuyukod 
'Di bat kahirapan nga ang sa ati'y nagbunsod 


upang digmang mapagpalaya'y itaguyod? 


Binhi silang ibinudbod 
sa mga nayon, sa mga lungsod 
Sa piling ng masang nalulugod 


sa adhikaing sa kanila'y nagbigkis, nagbuklod 
Sa digmaang may mahabang taludtod 
tumindig, sumulong, kahit matalisod 

sa ating hakbang-hakbang na pagsugod 

Ang magtagumpay, ang pinakabuod! 


December 5, 2023 

Reminders 


In canopied silence 
We lurk 
Longing to bask 


In the freeing sunshine 


In the waning gibbous moon 
We advance 
Step by spiral step 


Towards the crimson dawn 


Injagged slopes 
We descend 
To homes downtrodden 


In treading our mass line 


In mirage of leaves 
We await 
Camouflaged men 


Daunted by our reckon 


In sacrifice and hunger 
We endeavor 
For a bountiful tomorrow 


Enslaving no longer 


In blood, sweat, and bitter 
We press on 
For the liberation 


Of farmhand and overworker 


As in all unmentioned 

Of these protracted polarities 
Remind us every second over 
That the people’s war 

Is for the people’s peace. 


2022 

Mga paalala 


Sa lilim ng katahimikan 
Nakakubli kami 
Nangangarap na mainitan 


Sa mapagpalayang sikat ng araw 


Sa ilalim ng maputlang nakukubang buwan, 
Sumusulong kami 

Hakbang-hakbang na pumapaimbulog 
Tungo sa kulay-dugong bukang-liwayway 


Sa matutulis na dalisdis 
Bumaba kami 
Tungo sa mga bahay ng pinagsasamantalahan 
: p Sa sakripisyo at gutom 
Sa yapak ng aming linyang masa 
Pinagsisikapan namin 
Angi buk 
Sa likod ng kunwa'y mga dahon nG KA GN a ka 
BY. Mr i Pagtatapos ng pang-aalipin 
Hinihintay namin 
Mga lalaking nakakamoplahe 


Sa dugo, pawis, at pait 
Na takot sa aming pagmamatyag 50, p p 


Nagpupunyagi kami 
Para sa kalayaan 


Ng magbubukid at manggagagawa 


Sa lahat na hindi na nabanggit 
Na katulad sa mga matagalang 
pagkakaibang ito 
Segu-segundo kaming 
napaaalalahanan 

Na ang digmang bayan 

Ay para sa kapayapaang bayan. 

Kung sakali 


kung sakali muli tayong magtagpo 
sa pagitan ng mga abakaha't butungan 
masaya pa rin kitang kwekwentuhan 


ng samo't saring karanasan 


kung sakali muli tayong magtagpo 
sa pagitan ng mga ngiti ng masa at hukbo 
muli pa rin kitang kakamayan 


kahit pa sa dulo nito'y pamamaalam 


kung sakali muli tayong magtagpo 
sa pagitan ng mga salita ng tula 
makikinig pa rin ako, sa istorya mong masaya 


at mga karanasan mo sa piling ng masa 


kung sakali muli tayong magtagpo 
sa pagitan ng mga baril at punglo 
magkatuwang pa rin tayo sa pagluluto 


at pagtataguyod sa mga pulong ng hukbo 


kung sakali muli tayong magtagpo 
sa pagitan ng mga inukit na larawan 
muli kitang sasaluduhan 


sa pagiging mahusay na hukbo ng mamamayan 

Jose Maria Sison, 
Tagapangulong 
tagapagtatag ng Komite 
Sentral ng Partido 
Komunista ng Pilipinas, 
namartir noong Disyembre 
16, 2022 

Wilma Austria-Tiamzon 
(Ka Bagong-Tao), 
Pangkalahatang Kalihim ng 
Partido Komunista ng 
Pilipinas, namartir noong 


Agosto 21, 2022 


Benito Tiamzon (Ka Laan), 
Tagapangulo ng Komite 
Sentral ng Komiteng 
Tagapagpaganap ng PKP, 
namartir noong Agosto. 21, 
2022 

Jorge Madlos (Ka Oris), 
Tagapagsalita, Pambansang 
Kumand sa Operasyon, 
Bagong Hukbong Bayan, 
namartir noong Oktubre 21, 
2021 


Romeo Nanta (Ka Juanito 
Magbanua), Tagapagsalita, 
Rehiyunal na Kumand sa 
Operasyon ng Isla ng Negros, 
namartir noong Oktubre 10, 
2022 

Ericson Acosta, Konsultant ng 
NDFP para sa Isla ng Negros, 
narmartir noong Nobyembre 


30, 2022 

Landas 


Ni Summir Ilmagri 


hindi lahat ng panahon 
tuwid ang daan 

mas madalas taliwas 

sa inaashan 

madulas... maputik 
malimatik... matinik 
paikut-ikot 
paminsan-minsan 


naliligaw 


may mga pagkakataong 
tuluy-tuloy ang lakad 
tumatakbo pa nga 
hinahabol ang hininga 
sasalampak sa Lupa 


para magpahinga 


may makakasalubong 

na masa na makikipagbatian muna 
makikipagkwentuhan 

at makikipagdaup-palad muli 

sa paghihiwalay 

kakaway hanggang mapawi 


ang binitiwang ngiti 

tuloy lang sa pakay 


malayo pa ang pupuntahan 
pansamantalang itatago ng gabi 
ang hilatsa sa mukha 

ng pag-aalala 

ng pagdududa 

ng problema 

at muling babangon 

sa madaling araw 


na tiyak ang pag-asa 


tuloy ang lakad 

paahon sa matarik na bundok 
para makarating sa patag at 
dalampasigan 

hindi lamang pataas ang daan 
sagabal din ang ulan 
dumudulas ang daan 
naoobligang huminto 

para magpahinga 

para magtasa 


mag-obserba 


mahigit limampung oras na 
sa paglalakad at di 
tiyak kung ilang oras pa bago 


marating ang patutunguhan 


pero ilang oras pa lamang ito 
balewala ito sa 

siglo siglo nang pinapasan 

ng mga manggagawa at magsasaka 
at iba pang mamamayan 


na pang-aapi at pagsasamantala 


kaya tuloy lang ang lakad 

taglay ang kapasyahang 

marating ang hinahangad na lugar 
na nasa tamang oras 

at mga tiyak na hakbang 

habang paulit-ulit na 

lilingunin kung gaano kahirap 

ang landas na pinili 

at saka buong giting na titindig 

na handa sa bukas na 


para sa lahat 


21 Nobyembre 2022 

NEW PEOPLE'S ARMY! 

TOMATAKOT 


Maghimagsik! 


ni Kyreo Tablo 


Maghimagsik laban sa karahasan 
Maghimagsik laban sa kasakiman 
Maghimagsik laban sa kagutuman 
Maghimagsik laban sa kahirapan 
Maghimagsik laban sa kasamaan 


Maghimagsik laban sa kaalipinan 


Ito ang makatarungang sigaw 
na yayanig sa mga halimaw 
Ito ang makatarungang sigaw 
sa mga apit dukha'y pumukaw 


saanmang sulok umaalingawngaw 


Para sa kalayaan, Maghimagsik! 
Para sa katarungan, Maghimagsik! 
Para sa kasarinlan, Maghimagsik! 
Para sa kaunlaran, Maghimagsik! 

Para sa karapatan, Maghimagsik! 


Para sa bayan, Maghimagsik! 


Ito ang makatarungang sigaw 
Partido ang giya't tanglaw 
Ito ang makatarungang sigaw 
Maghimagsik! hanggang tagumpay ay matanaw 


Maghimagsik! hanggang buong mundo'y masaklaw 


Disyembre 6, 2023 

Pasasalamat 


Kay Ka Tawhay, Ka Arka, Ka Mitzki, Ka Rayki, at lahat ng nagbigay ng kanilang 
talento sa pagdidibuho. 


Sa mga kasamang tumulong sa pagrerebyu ng mga obra, sa mga kadre at kasapi 
ng Partido at mga kumander at myembro ng Pulang hukbo sa mga rehiyon ng 
Ilocos-Cordillera, Gitnang Luzon, Timog Katagalugan, Bicol, Eastern Visayas, 
Negros, Panay, Northeastern Mindanao, North Central Mindanao na nag-ambag 
ng kanilang mga obra sa rebolusyonaryong mamamayang Pilipino na walang 
sawang nakikibaka laban sa mapang-aping sistema, buhay man ang ialay. 


Hanggang sa tagumpay, mga kasama! 

